19 ноябрь куни Ўзбекистонда ёмғир қорга айланади\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари 19 ноябрь куни Ўзбекистонда ёмғир қорга айланади\t16:02, 18 ноябрь 2016\tРеспублика Гидрометеорология марказининг хабар беришича, 19 ноябрь куни Тошкентда ҳаво ўзгариб туради, ёмғир ёғиб, кечқурун қорга айланиши мумкин. Шарқдан эсаётган шамол ўз йўналишини ўзгартириб, ғарбдан секундига 5-10 метр тезликда эсади. Шамол тезлиги секундига 15-20 метргача кучайиши мумкин. Ҳаво ҳарорати кечаси ва кундузи 6-8 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлади. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Шамол тезлиги секундига 17-22 метргача кучайиши мумкин. Ҳаво ҳарорати кечаси ва кундузи 6-8 даража илиқ бўлади.\nБухоро ва Навоий вилоятларида ҳаво ўзгариб туради, ёмғир ёғиб, кечқурун қорга айланиши мумкин. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Шамол тезлиги секундига 17-22 метргача кучайиши мумкин. Ҳаво ҳарорати кечаси ва кундузи 3-8 даража илиқ, Навоий вилояти шимолида кечаси 3 даража совуқ, 2 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёмғир ёғиб, кечқурун қорга айланиши мумкин. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Шамол тезлиги секундига 17-22 метргача кучайиши мумкин. Ҳаво ҳарорати кечаси ва кундузи 3-8 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёмғир ёғади. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Шамол тезлиги секундига 17-22 метргача кучайиши мумкин. Ҳаво ҳарорати кечаси ва кундузи 5-10 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, куннинг иккинчи ярмида ёмғир ёғади. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Шамол тезлиги секундига 17-22 метргача кучайиши мумкин. Кечаси 3-8, кундузи 8-13 даража илиқ бўлади.\nРеспубликамизнинг тоғли ҳудудларида ҳаво ўзгариб туради, баъзи жойларда кучли ёғингарчилик бўлиши мумкин. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Шамол тезлиги секундига 17-22 метргача кучайиши мумкин. Ҳаво ҳарорати кечаси ва кундузи 0-5 даража совуқ бўлади.\nЎзбекистонда 8 мингдан зиёд нодавлат нотижорат ташкилотлари фаолият кўрсатмоқда\t“Тошкент” каналидаги “Пойтахт йўлларида” кўрсатувида қоидабузар пиёдаларга нисбатан кўрилаётган қонуний чоралар ҳақида ҳикоя қилинади\tЎзбекистонлик ўқувчилар халқаро фан олимпиадасида совриндор бўлиб қайтишди\tЎзбекистонлик машҳур футболчилар ва уларнинг рафиқалари(Фото)\tШавкат Мирзиёев Туркия Президентига ҳамдардлик мактубини йўллади\tЎзбекистон аҳолиси сони бўйича статистика эълон қилинди\tОтправить


Телеканаллар халқни алдашда давом этмоқдами?\n26.02.2018 13:22 5 40\nЖурналист Олимжон Жумабоев ўзининг «Фейсбук»даги саҳифасида Жиззах вилоятида рўй берган қизиқ воқеа ҳақида ёзиб қолдирди.\nМаълум бўлишича, Жиззах вилоятининг Бахмал туманига телеканаллардан бирининг мухбирлари ташриф буюрган. (Журналист бу қайси телеканал экани ҳақида аниқ маълумотга эга бўлмагани боис уни келтиришни лозим топмадик. Аслида бу унчалик муҳим ҳам эмас). Оддий деҳқоннинг уйида меҳмон бўлган журналистлар картошка ҳосилини суратга олмоқчи бўлади. Аммо ҳосил яхши бўлмагани боис журналист ажойиб «топилма» қилади: бозордан келтирилган картошкани палак тагига ташлайди. Телевизорга чиқишга иштиёқманд деҳқон гўёки уни кавлаб олган бўлади.\nЖурналистнинг айтишича, деҳқон Россияда ишлаб топилган пул эвазига олинган «Нексия»ни кўрсатиб, «картошка ҳосилидан шуни олдик», деб айтган.\nОлимжон Жумабоевнинг «Фейсбук»даги саҳифасидан скриншот\nСавол туғилади: давлат раҳбари деярли ҳар бир чиқишида жойлардаги муаммоларни бор ҳолича, бус-бутун кўрсатиш, ҳақиқатни айтишни талаб қилаётган бир паллада телевидение ходимларининг бундай кўзбўямачилик қилишидан муддао нима? Телеканал ижодкорлари бу орқали нимани исботламоқчи? Фикр-мулоҳазаларингизни ушбу хабарда изоҳ сифатида ёзиб қолдиринг.\nЖиззах телевидение картошка


Эски йўталга даво - Hidoyat.uz\nАсосий саҳифа Жамият Саломатлик Эски йўталга даво\nЧоп этилди Yanvar 3, 2020 Эски йўталга давоda fikr bildirishni o'chirish\n«Тиб қонунлари» китобида келтирилишича, саримсоқни қайнатилгани ва қовурилгани тиш оғриғини босади. Овозни ва томоқни тозалайди. Эски йўталларга ва совуқдан бўлган кўкрак оғриқларига фойда қилади.\nСоч тўкилишидан азият чекаётганларга ҳам саримсоқдан малҳам тайёрлаш ёки уч ой давомида саримсоқли шампунь билан ювиш тавсия этилади.\nСаримсоқ жинсий қувватни оширади. Яъни, эркак қонидаги тестостерон гормонини оширишга хизмат қилади.\nУнинг яна бир хусусияти гижжани чиқаришдир. Айниқса, болалар учун жуда фойдали.\nБир пиёла сутга бир чойқошиқ майдаланган саримсоқ солиб қайнатилади. Ва наҳорга уч кун ичилади. Буни бир неча бор такрорлаш мумкин.\nАбу Саълаба Хушаний


Эрдўған: Россия Сурия устида самолётимизни уриб туширса, бу агрессия бўлади\n10:25 / 27.11.2015\nТуркия Сурия осмонидаги самолёти Россиянинг С-400 зенит-ракета тизими ёрдамида уриб туширилса, буни агрессия деб баҳолайди. Бу ҳақда мамлакат президенти Ражаб Тойиб Эрдўған CNN телекомпаниясига берган интервьюсида маълум қилди.\nТуркия самолёти Сурия ҳаво ҳудудини бузса-ю, Россия кучлари томонидан уриб туширилса, бу расмий Анқара томонидан қандай баҳоланиши ҳақидаги саволга жавоб бераркан, Эрдўған шундай деди:\n“Бундай воқеа рўй бериши мумкин, ва бу бизларни қўшимча чоралар кўришга мажбур этади. Албатта, бу бизнинг суверенитет ҳуқуқимизга нисбатан агрессия бўлади, давлат эса ўз ҳуқуқини ҳимоя қилиши табиий”.\nТуркия раҳбари минтақадаги вазият кескинлашишини истамаслигини яна бир бор таъкидлаб ўтди.\nҚарийб 30 млн сўмлик чўғланма лампаларни ноқонуний олиб киришга бўлган уриниш фош этилди\nAlibazar.uz ишлаб чиқарувчи белгилаган нархда сотиб олишни тавсия этади


UzDaily.uz: Шавкат Мирзиёев билан Гурбангули Бердимуҳамедов ўртасида телефон орқали мулоқот бўлиб ўтди \nШавкат Мирзиёев билан Гурбангули Бердимуҳамедов ўртасида телефон орқали мулоқот бўлиб ўтди\n2016-й. 07-декабрь 12:10\nТошкент, Ўзбекистон (UzDaily.uz) -- Ўзбекистон Республикасининг сайланган Президенти Шавкат Мирзиёев билан Туркманистон Президенти Гурбангули Бердимуҳамедов ўртасида 2016-йил 6-декабрь куни телефон орқали мулоқот бўлиб ўтди.\nТуркманистон Президенти Шавкат Мирзиёевни Ўзбекистон Республикаси Президенти сайловидаги ишончли ғалабаси билан самимий табриклади.\nСуҳбат чоғида ўзбек ва туркман халқларининг тарихи муштараклиги, маънавий ва маданий қадриятлари яқинлиги таъкидланди.\nМамлакат раҳбарлари Ўзбекистон билан Туркманистон ўртасидаги серқирра ҳамкорликнинг бугунги ҳолати ва истиқболли йўналишларини муҳокама этиб, томонларни қизиқтирган минтақавий ва халқаро масалалар юзасидан фикр алмашдилар.\nДавлат раҳбарлари дўстлик, яқин қўшничилик ва ўзаро манфаатли ҳамкорлик принципларига асосланган юксак даражадаги давлатлараро муносабатларни мамнуният билан қайд этиб, бундан буён ҳам сиёсий, савдо-иқтисодий, маданий-гуманитар ва бошқа соҳаларда амалий ва очиқ мулоқотларни фаол давом эттиришга қатъий ишонч билдирдилар.\nТомонлар мамлакатларимиз хўжалик субъектлари ва етакчи компаниялари ўртасида амалий алоқалар ҳамда яқин ҳамкорлик сезиларли равишда фаоллашаётгани, шунингдек, ҳамкорликдаги ишларда амалий натижаларга эришилганини мамнуният билан таъкидладилар.\nГурбангули Бердимуҳамедов Шавкат Мирзиёевга ўзи учун қулай бўлган вақтда Туркманистонга расмий ташриф билан келишини таклиф этди. Таклиф мамнуният билан қабул қилинди.\nСуҳбат самимий ва дўстона руҳда ўтди.


2019 йил май сони | huquqburch.uz\nHome Янгиликлар 2019 йил май сони\nСуд органлари фаолияти янада такомиллашади\nШу йилнинг 10 май кунидан кучга кирган Ўзбекистон Республикасининг «Баъзи давлат органлари ва ташкилотларининг фаолияти такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида»ги Ўзбекистон Республикаси қонуни мамлакат Олий суди фаолияти кафолатларини янада мустаҳкамлашга қаратилгани билан эътиборга молик.\n2017 йил 31 майда қабул қилинган «Ўзбекистон Республикасининг Конституциявий суди тўғрисида»ги қонунда Конституциявий суд ваколатлари кенгайтирилиб, Ўзбекистон Республикаси Олий судининг муайян ишда қўлланиши лозим бўлган норматив-ҳуқуқий ҳужжатларнинг Ўзбекистон Республикаси Конституциясига мувофиқлиги тўғрисида судлар ташаббуси билан киритилган мурожаатларни кўриб чиқиши белгилаб қўйилган. Бироқ бундай ишлар Конституциявий судга қандай тартибда киритилиши ва буни киритиш ҳуқуқига эга бўлган субъектнинг ҳуқуқлари тегишли қонунларда тартибга солинмаган эди.\n«Осон Эмас бу майдон ичра турмоқ…»\nПрезидентимиз 2017 йил 12 июлда бўлиб ўтган Олий Мажлис палаталари, сиёсий партиялар ҳамда Ўзбекистон экологик ҳаракати вакиллари билан видеоселектор йиғилишида буни алоҳида таъкидлагани бежиз эмас.\nДепутат халқ хизматчиси – унинг давлат ҳокимияти тизимининг муҳим бўғини ҳисобланган қонун чиқарувчи ҳокимиятдаги ишончли вакилидир. Қолаверса, фуқаролар ўзининг жамият ва давлат ишларини бошқаришдаги конституциявий ҳуқуқларини айнан халқ вакиллари (депутатлар) орқали амалга оширади.\n«Коррупциясиз соҳа» лойиҳаси фармонга мувофиқ амалга оширилмоқда\nПрезидентимизнинг жорий йил 27 майдаги «Ўзбекистонда коррупцияга қарши курашиш тизимини янада такомиллаштириш тўғрисида»ги фармони мамлакатимизда коррупцияга қарши курашиш тизими самарадорлигини янада ошириш, энг юқори даражадаги қулай инвестициявий ва ишбилармонлик муҳитини яратиш, мамлакатнинг халқаро майдондаги ижобий имижини ошириш ва мустаҳкамлашга қаратилган.\nКоррупцияга қарши курашиш доимий жараёндир\nТарихий маълумотларга кўра, коррупцияга қарши кураш илк бор милоддан аввалги XIV асрда Месопотамиянинг Лагаш деган шаҳар-давлатида бошланган, лекин таассуфки, барча саъй-ҳаракатлар зое кетган. Кейинги даврларда ҳам коррупцияга қарши тинимсиз кураш олиб борилди, бироқ улар бесамар якун топди.\nИнсоният тарихида коррупцияни тугатиш йўллари ва ҳуқуқий асослари Ҳиндистонда яратилди. Бундан 2,5 минг йил аввал ёзилган «Артхашастра ёхуд сиёсат илми» китоби давлатни бошқариш ва хўжалик юритиш мавзуига бағишланган бўлиб, ўша даврнинг сиёсий ва иқтисодий қомуси сифатида дунёга келди. Бу асарга давлатни тузиш, бошқариш ва ривожлантиришнинг ҳуқуқий асослари деб қараш ҳам мумкин. Китоб муаллифи сифатида браҳман Каутилье номи (у Чанакья исми билан ҳам машҳур) зикр этилади. «Артхашастра»нинг 26-бўлими коррупцияга бағишланган. Унда коррупция «ўзлаштириш» ибораси орқали изоҳланади: «Шоҳнинг шахсий ёки бошқа мулкларига қўл чўзиши ўзлаштиришдир. Бу ҳолатда нархи юқори бўлган буюмларни ўзлаштирганлик учун ўлим жазосини қўллаш, нархи ўртача бўлган буюмларни ўзлаштирганлик учун уларни ундириб олиш, нархи паст бўлган мулкларни ўзлаштирганлик учун уларни қайтариб олиш жазоларини тайинламоқ лозим». «Артхашастра»да порахўрликнинг қирқта тури тасниф этилади. Коррупциянинг олдини олишга жавобгар мансабдор шахс вақти-вақти билан халқ тўпланадиган жойлар ва бозорларда қуйидагича мурожаат қилиб туриши лозимлиги айтилади: «Бирон бир бошлиқдан зарар кўрганлар бўлса, шу ҳақда бизга хабар берсинлар».\nМеҳнат миграцияси: муаммо ва ечимлар\n1991 йили собиқ Иттифоқ барҳам топиб, унинг таркибидаги республикалар мустақил давлатларга айланди. Бу жараён тезда деярли бутун социалистик тузум бўйлаб ёйилди. Шу тариқа бирин-кетин аксар социалистик давлатлар ўзлари йиллар мобайнида қоралаб келган тузумга – бозор иқтисодиётига асосланган демократик ҳуқуқий давлат, яъни фуқаролик жамиятига ўта бошлади.\nЎтилаётган янги тузумнинг бир муҳим хусусияти шуки, бунда иқтисодий интеграция учун «икки дунё» бир қадам бўлиб қолади. Бошқача айтганда, бутун Ер юзи бир катта бозорга айланади. Бир мамлакатда ишлаб чиқарилган товар дунёнинг хоҳлаган бурчагида сотилиши, оламнинг у четидан бу четига инвестиция киритилиши мумкин. Ҳамма нима қаерда арзон бўлса, ўша ердан шу нарсани сотиб олишга, нима қаерда қиммат бўлса, шу товарни ўша ерга олиб бориб сотишга ҳаракат қилади.\nИслом молияси: рақамлар нима дейди?\nСўнгги вақтларда ислом молияси, исломий қимматли қоғозлар ибораси қулоғимизга бот-бот чалинадиган бўлиб қолди. Ислом молиясига бўлган қизиқишнинг ортиб бориши замирида унинг мунтазам ва нисбатан тез суръатларда ўсиб бораётгани билан боғлиқ омиллар ётади. Мамлакатимиз аҳолисининг аксар қисми ислом динига эътиқод қилиши инобатга олинадиган бўлса, мазкур молия тизимига қизиқишимиз табиий.\nСафар Каттабоев: «бугунги кун Адвокати зиёли инсон бўлиши керак!»\nПойтахтимизда бўлиб ўтган Халқаро юридик форум доирасида «Энг яхши корпоратив юридик хизмат», «Энг яхши адвокат», «Энг яхши адвокатлик тузилмаси» йўналишлари бўйича номинациялар эълон қилинган эди. Нуфузли комиссия хулосасига кўра, Қарши шаҳридаги «Protsessual kafolat» адвокатлик бюроси адвокати Сафар Каттабоев «Энг яхши адвокат» номинацияси ғолиби деб топилди. Танлов ғолибига бир неча саволлар билан мурожаат қилдик.\nТурфа синовларда синмасин аёл!\nҲаёт аёл билан, унинг интилишлари, орзу-умидлари, яратувчанлиги билан гўзал. Ана шу гўзалликни қадрлай олмай, йўлларда адашган, тинчгина турмушини панжара орқасидаги маҳкумликка алмашган аёллар билан учрашганда юракда оғриқли бир ҳис пайдо бўлади. Ўз хатти-ҳаракатларига масъул бўлолмасликнинг товони озодлик, қадр, шаън ва обрўни бой бериш билан тўланар экан, аёл нега хатога йўл қўяди? Нега ўз ҳаётини барбод қилади? Нима сабабдан авлодлар давомчиси, умр зийнати деб таърифланадиган бу нозик хилқат вакилларининг жойи панжара орти бўлади?..\nБожхона қонун Ҳужжатлари ноқонуний фаолиятга чек қўйиши керак!\nБожхона органларининг асосий вазифалари Ўзбекистон Республикасининг иқтисодий манфаатларини ҳимоя қилиш ва ўз ваколати доирасида унинг иқтисодий хавфсизлигини таъминлаш, божхона ҳақидаги қонун ҳужжатларига риоя этилишини назорат қилиш ҳамда божхона ҳақидаги қонун ҳужжатлари бузилишининг, шу жумладан, контрабанданинг олдини олиш, уни аниқлаш ва уларга чек қўйишдан иборат.\nМеҳнат шартномаси уни бекор қилишнинг ўзига хос жиҳатлари\nЎзбекистон Республикаси Меҳнат кодексининг 97-моддасида меҳнат шартномасини бекор қилишнинг қуйидаги умумий асослари назарда тутилган:\nтарафларнинг келишувига кўра. Ушбу асосга биноан меҳнат шартномасининг барча турлари исталган вақтда бекор қилиниши мумкин;\nмуддатнинг тугаши билан;\nянги муддатга сайланмагани (танлов бўйича ўтмаган) ёхуд сайланишда (танловда) қатнашишни рад этгани муносабати билан.\nМуаммолар қачон барҳам топади? Яна ўша кредитлаш муаммоси\nМаълумотларга қараганда, Германияда ўз бизнесини йўлга қўймоқчи бўлган фуқаро ҳеч қандай муаммоларсиз 20 йил муддатга 50 минг еврогача имтиёзли давлат кредити олиш имконига эга экан. Тадбиркор дастлабки 2 йил давомида кредитдан беминнат фойдаланиши мумкин. Бунда ҳеч қандай қарздорлик ва кредит фоизлари ҳисобланмайди. Кейинги 8 йилда эса банк кредитлари имтиёзли равишда йилига 4-5 фоиз миқдорида тўлаб борилади. Қарздорлик суммаси эса 11 йилдан кейин қоплана бошланади. Бундан ташқари, ҳукумат турли илмий изланишларга оид лойиҳаларни 40 минг еврогача молиялаштиради.\nМеҳнат муносабатларида камситишга йўл қўйилмайди!\nИнсон манфаати, шаъни, қадр-қиммати — ҳар нарсадан устун. Шахсга қаратилган ҳар қандай камситиш ҳам ҳуқуқий, ҳам ахлоқий категорияларга зид. Камситиш ўз хусусиятига кўра негатив ва ёқимсиз воқелик бўлиб, у моҳиятан нотенгликни келтириб чиқаради. Инсон ҳаётининг асосини фойдали машғулот ташкил қилгани ҳолда, ижтимоий ҳаётда камситиш кўпроқ меҳнат муносабатларида учрайди.\nЎзбекистон Республикаси Меҳнат кодексининг 6-моддасига кўра барча фуқаролар меҳнат ҳуқуқларига эга бўлиш ва улардан фойдаланишда тенг имкониятларга эгадир. Жинси, ёши, ирқи, миллати, тили, ижтимоий келиб чиқиши, мулкий ҳолати ва мансаб мавқеи, динга муносабати, эътиқоди, жамоат бирлашмаларига мансублиги, шунингдек, ходимларнинг ишчанлик қобилиятларига ва улар меҳнатининг натижаларига алоқадор бўлмаган бошқа жиҳатларига қараб меҳнатга оид муносабатлар соҳасида ҳар қандай чеклашларга ёки имтиёзлар белгилашга йўл қўйилмайди ва булар камситиш деб ҳисобланади.\nКадрларни тўғри танлаш – тизим фаолиятидаги самарадорлик омили\nАйнан ҳозирги шароитда прокуратура ходимидан кенг ва чуқур фикрлай олиш қобилияти, жамоавий ишлаш кўникмалари, фавқулодда вазиятларга тез ва қийинчиликсиз мослаша олиш, муаммони таҳлил қилиш ва рационал қарор қабул қилиш, креативлик (муаммога ижодий ёндашув), эмоционал-иродавий барқарорлик, турли хил нохуш вазиятлар ва ҳолатлар таъсиридан ўзини муҳофаза қила олиш, мулоқотга кириша олиш қобилияти каби сифатлар талаб этилади. Буларнинг барчаси республика прокуратураси раҳбарияти олдига жуда масъулиятли ва қийин вазифани – прокуратура тизими учун кадрлар танлаш ва уларни шакллантириш бўйича тўғри сиёсатни ташкил этиш вазифасини кўндаланг қилиб қўймоқда.\nPrevious article2019 йил апрель сони\nNext articleГиёҳвандлик оқибатлари


Беларусь Украина билан чегарасини дронлар ёрдамида қўриқлайди\n00:45 / 04.09.2015\nБеларусь давлат чегара қўмитаси Беларусь-Украина чегарасини қўриқлашни кучайтириш бўйича чоралар кўрмоқда. Бунинг учун янги чегара заставалари яратилмоқда ва чегара замонавий техник воситалар билан жиҳозланмоқда, деб айтди Беларусь телевидениесига давлат чегара қўмитаси раиси Леонид Мальцев.\nМальцевнинг айтишича, чегаранинг “энг замонавий техник воситалар” қўллаган ҳолда муҳандислик жиҳозланиши амалга оширилмоқда. Мальцев, шунингдек, ҳар бир заставада икки турдаги учувчисиз парвоз қурилмалари жорий қилинаётганини маълум қилди.\nМальцевнинг айтишича, чегаранинг украин қисмида “заставалар назорат қилиш тамойилидан жавоб бериш тамойилига” ўтилди. Мальцев, шунингдек, Украинадан муҳожирлар оқими қаттиқ назорат қилинаётганини қўшимча қилиб ўтди.


Мақола - Nurzamon.uz\n2022-06-05 89 Marta o'qildi\nТаржима учун таниқли таржимон Иброҳим Ғафуровнинг жасоратига алоҳида тасанно айтиш керак. Чунки «Улисс» ҳар ким ҳам таржима қиладиган ёки таржима қилишга жазм этадиган асар эмас.\n2022-05-16 114 Marta o'qildi\n2022-04-24 289 Marta o'qildi\n«Мамалакатимиз футболчиларининг мухлислари қаторида Мисрдаги ўйингоҳга кирдик. Ўйинчиларимизга далда бўлиш учун «Ўзбекистон, Ўзбекистон!» деб ҳайқира бошладик.\n2022-04-02 218 Marta o'qildi\n– Сен бир дарз кўзага ўхшайсан, кўза дарз бўлгач, ундан томчилаб сув оқади-да… Сенинг дарз кўзалигинг шуки, етти кунлик чақалоқлигингда онанг ўлган, сени бошқа бир, боласи ўлган, эмадиган болага муҳтож хотин эмизиб катта қилган.\n2022-04-02 175 Marta o'qildi\nБундай очиқ-ошкора баҳсни биринчи бор кўраётганим учун ўзимча Буш ҳам, Клинтон ҳам мана ҳозир Перонинг таъзирини беришади, пўстагини қоқишади, сен ўзи кимсан, алмойи-алжойи гапларинг билан катта сиёсатда нима қилиб юрибсан?” дейишади, дея тахмин қилдим.\n2022-03-27 147 Marta o'qildi\nФақат таассуфлар бўлсунким биз, шу чоққача Фирдавсийнинг у улуғ асарини турк шеваларининг ҳеч биттасида — тугал ва назм билан таржума қилинғон ҳолда — кўра олмадиқ.\n2022-03-10 629 Marta o'qildi\nЭрон ва Ўзбекистон ижтимоий муносабатлари янги босқияда.Минг йиллик қўшнимиз Эрон билан янада яқинроқ бўлмоқдамиз.\n2022-02-08 595 Marta o'qildi\n2022-01-31 594 Marta o'qildi\n2022-01-12 580 Marta o'qildi\nҚадимги Эрон музейи саксон йиллик тарихга эга ва икки қисмдан иборат. Бўлимлардан бири "Эроннинг тарихдан олдинги тарихи" бўлиб, унда палеолит давридан милоддан аввалги ИВ минг йилликнинг охиригача бўлган асарлар намойиш этилган.


Илкай Гюндоган: Гвардиоланинг иштиёқи шу қадар баландки, нафақат ўйинларда, балки машғулотларда ҳам 100 фоиздан ортиғини кўрсатишингиз керак\n27 апрель, 2020, 03:59\nТеглар:Илкай Гюндоган | Манчестер Сити | Коронавирус | УЕФА чемпионлар лигаси | Хосеп Гвардиола\n"Манчестер Сити"нинг етакчиларидан бири Гюндоган испан нашрига катта интервью берди.\nМаълумки, 17 март куни «Манчестер Сити» клуби Чемпионлар Лигаси 1/8 финал босқичи доирасида ўз уйида «Реал»ни қабул қилиши керак эди. Бироқ коронавирус сабабли барча халқаро турнирлар тўхтатиб қўйилгани ва Европадаги аксарият мамлакатларда карантин эълон қилингани туфайли футболчилар уй-уйларига тарқатиб юборилган. Жумладан, «Шаҳарликлар» жамоаси аъзолари ҳам. Бир неча кун олдин «Сити» ярим ҳимоячиси Манчестердаги уйида ўтирган ҳолда Испаниянинг «Марка» нашрига интервью берди.\n- Коронавирус ва карантин туфайли уйда қолишни қандай уддалаяпсиз?\n- Албатта, бу барча учун қийин дамлар. Ҳар кунги машғулотларни, ўйин сенга берадиган ҳиссиётлар ва асабийликларни соғинасан... Аммо ҳозир буларнинг барчаси иккинчи планга ўтиб қолган, деб ўйлайман. Инсонларнинг соғлигидан муҳимроқ нарса йўқ ва менинг биринчи айтадиган гапим: барчангиз ўзингизни эҳтиёт қилинг.\n- 17 март куни сизлар «Реал»га қарши майдонга тушишинглар керак эди...\n- Ҳа, бу рост. Бу ачинарли, бироқ ўзимиз дуч келган мана шу махсус вазиятни қабул қилишдан бошқа чорамиз йўқ. Албатта, футболни ва ўтказишимиз керак бўлган мазкур ўйинни соғиняпман. Аммо на илож, кутамиз...\n- Нима деб ўйлайсиз, бу ўйин қачондир ўтказиладими?\n- Умид қиламанки, ҳаммаси жойига тушиб кетади. Турнирни якунлаб қўйиш учун альтернатив тақвим борлигини кўряпман. Бироқ ҳар бир инсоннинг саломатлиги - энг муҳим нарса.\n- Ҳозир қандай машғулотларни амалга оширяпсиз?\n- Барчамиз индивидуал машғулот режаларига эгамиз ва биз уйимиздаги спортзалларда ишлашимиз мумкин. Шу сабаб ўзимни формада ушлаб туришим учун менда муаммо йўқ. Бутун кун давомида тўп тепган кунларимни соғиняпман, аммо танаффус менга у қадар катта таъсир ўтказади, деб ўйламайман. Формада қолдишда давом этавераман.\n- Гвардиолани яхши билганим учун айтишим мумкинки, у шубҳасиз ҳар куни кўплаб вазифалар юклайди...\n- (Кулиб) Барчамиз «WhatsAppе»да мулоқот қиляпмиз. Кунимизнинг бир қисмини янгиликларни изоҳлаган ҳолда «WhatsAppе»да ўтказамиз ва шунда барча ўзининг индивидуал иш режасини олади. Ҳозирча ҳаммаси шу холос. Чунки бундан ортиғига имкон йўқ. Барчамиз доимо алоқада бўлиб туришимиз учун «WhatsAppе»даги битта гуруҳда йиғилганмиз.\n- Гвардиола билан ўзаро муносабатларингиз қандай? У майдондаги ўнг қўли эканлигингизни айтади.\n- Гвардиола нима сабабдан 2016 йили «Манчестер Сити» билан шартнома имзолаганим ва нима учун ўтган йили битимни узайтирганимнинг асосий сабабларидан бири саналади. Пепнинг иштиёқи шу қадар баландки, сиз доимо нафақат ўйинларда, балки машғулотларда ҳам 100 фоиздан ҳам ортиқ борингизни беришга интиласиз. Боз устига унинг ўйинни тушуниши менинг ўйин услубимга идеал даражада мос тушади.\n- Келинг, ўтказишинглар керак бўлган ўйинга қайтамиз... Нима деб ўйлайсиз, бу нима билан якунланарди?\n- (Кулганча) Натижами? Имконсиз, айта олмайман. Фақатгина бизнинг қарама-қаршилигимиз ҳали якунига етмаганини биламан холос. Умид қиламиз, кўрамиз, кейинроқ ўйнаш имкони бўлармикин. Асосийси, «Реал»ни менсимаслик керак эмас. Биз фақат битта ўйин ўтказдик, орадаги фарқ битта гол холос, шу сабаб бу натижага ишона олмайсиз. «Реал» доимо хавфли.\n- Биринчи учрашувдан хулоса чиқардингизми? Сиз учун бу кутилганидан кўра осонроқ бўлдими?\n- Йўқ, бу нима деганингиз! Жуда шиддатли ўйин бўлди. Биринчи ўйинда биз уларни жуда ҳурмат қилдик ва фикримча, «Реал» ўйинга яхши кириша олди. Бироқ биз ўйинни яхшироқ ўтказдик, режамизга асосан жуда кучли бўлдик ва охиригача ўзимизга ишонишда давом этдик. Бу ишониб бўлмас ғалаба бўлди. Чунки «Бернабеу»да чемпионлар орасида ғалабага эришиш... Бу клуб ва ўйинчиларимиз хоҳлаган ғалаба бўлди.\n- Наҳотки «Реал» ҳафсалангизни пир қилмаган бўлса? Масалан, мадридликлар уч кун ўтиб «Барселона»дан анча кучли кўринишди.\n- Бундай демаган бўлардим. Мадрид ҳамон Европанинг энг кучли клубларидан бири. Бундан ташқари, уларда нафақат биринчи ўйинда имкониятлар бўлди, балки ҳамон жавоб ўйинида ҳам уларда имкониятлар мавжуд. Охирги мавсумлардаги плей-офф босқичлари ҳеч ким ҳеч нима кутмаган жамоаларнинг ақлбовар қилмас камбэклари билан эсда қолди. Биз эҳтиёт бўлишимиз даркор. Айниқса, «Реал» билан.\n- «Реал» ҳақида қандай фикрдасиз?\n- Жаҳондаги энг яхши клублардан бири. Лекин биргина футбол жамоаси эмас, балки дунёдаги энг яхши спорт клубларидан бири. Бутун фаолияти давомида уларда доимо юқори савияли ўйинчилар бўлган. Болалигимда уларга мухлислик қилишни бошлаганимдан буён уларда фақат энг яхшилари ўйнаган. Мен барчасига, уларнинг охирги мавсумларда Чемпионлар Лигасида эришган ютуқларига ҳурмат билан муносабатда бўламан. Мазкур оқ футболка ноёб.\n- Зидан ҳақида нима дейсиз?\n- Зидан ҳақида гапириш учун буни ҳам ўйинчи, ҳам мураббий сифатида амалга оширишингиз керак. Мен учун Зидан барча даврларнинг энг яхши футболчиларидан бири. Буни у «Юве», «Реал» ва Франция термасида исботлаб берган. У доимо яхши ўйнаган. Зидан – болалигимда ўзим кузатган ўйинчилардан биридир. Унинг тўп билан қандай муомала қилиши, ақлбовар қилмайди ва фикримча, унинг барча шогирдлари буни яхши билади ва бу унинг мураббий сифатидаги муваффақиятининг бир қисми. Агар Зиданга ўхшаш бирор инсон сизга майдонда нимадир қилишни айтса, сиз борасиз ва буни амалга оширасиз. Унинг ўйинчи сифатидаги ўтмиши билан унга қандай ишонмаслик, қандай эргашмаслик мумкин! Менда ҳеч қачон Зидан билан гаплашиш имкони бўлмаган, бироқ мен уни мураббий ва ўйинчи сифатида жуда ҳурмат қиламан.\n- 2013 йили сиз «Реал» ўйинчиси бўлишингиз мумкин эди, шундайми?\n- Ўша йили турли клублар билан кўплаб музокаралар ўтказганман, бу рост. Испан клублари билан, шунингдек, итальян клублари билан ҳам. Аммо мен бундан ортиғини ва музокаралар чоғида парда ортида нималар юз берганини айта олмайман. Бу мен ва клублар ўртасидаги сир (кулиб).\n- Аммо ўзингиз ҳам сифатларингиз испан футболига мос тушмаган бўлиши мумкинлигини инкор этмасангиз керак... Наҳотки, Испанияда ўйнашни хоҳламаган бўлсангиз?\n- Испан Лап Лигаси – жаҳондаги энг яхши биринчиликлардан бири, у жуда жозибали, буни қандай инкор этишим мумкин? Аммо охирги марта шартномамни узайтирганимга ҳеч қанча бўлмади. Манчестерда жуда бахтлиман ва мен келажакда нима бўлиши мумкинлиги ҳақида ўйлашдан тўхтамаганман.\n- Келажакда кўпчилик сизни мураббий ўриндиғида кўришни истамоқда. Айтишларича, сиздан етук даражадаги мураббий чиқар экан.\n- (Кулиб). Кўрамиз, кўрамиз. Бу эҳтимол бутун футбол фаолиятим давомида ўрганганларим ва ҳамон кўп нарсаларни ўрганаётганим учундир. Чунки энг яхши мураббийлар қўл остида шуғулланиш шарафига муваффақ бўлдим, деб бемалол айта оламан: Гвардиола, Клопп, Тухель, Лёв... Яна қанча футболчи мана шу мураббийлар ўзларини шуғуллантирганини айта олишади? Шундай экан, ҳа, келажакда мураббийлик соҳасида ишлашим мумкин.\n- Футболни деб ақлдан озишингизни биламиз. Юзага келган танаффус пайтида кўплаб учрашувларни кўриб чиқяпсизми?\n- Яхши, сизга ростини айтадиган бўлсам, у қадар кўп ўйин кўрмадим. Ростини айтаман, «Football Manager»ни жуда кўп ўйнайман. Футбол кундалик ҳаётимнинг бир қисми бўлиб қолиши керак!\n- Она шаҳрингиз Гельзенкирхеннинг нимаси ўзгача? Озил билан Сане ҳам ўша ердан...\n- У ерда иқтидорлар доимо етарлича топилган. Гельзенкирхенда жуда бахтли эдим. Доимо футбол ўйнардим ва ҳар доим тўп билан бирга ухлардим. Тўп доимо уйқуга мен билан бирга ётарди. Уйимизда боғ бор эди ва у футбол майдонига айланган. Барча дўстларим билан боғимизда футбол ўйнардик, гараж эшиги эса дарвоза вазифасини ўтарди.\n- Шу қадар узоққа бораман, деб ўйлаганмисиз?\n- Ҳеч қачон. Аммо, тўғри, 7 ёки 8 ёшимда ўзим билан бирга ўйнаётган бошқа болаларни ортда қолдирадиган иқтидорим борлигини тушуниб етганман. Бироқ кўпгина ҳолатларда бу ҳеч нимани англатмайди.\n- Айтганча, нечта тилда гаплаша оласиз?\n- Немис, турк ва инглиз тилида жуда яхши гаплаша оламан ва мен яна рус тилини озроқ биламан. Ҳозир эса испан тилини ўрганяпман. Менга футболдан ташқари бошқа кўплаб нарсаларни ўрганиш ёқади. Бу мен учун муҳим.\n- Мана шу оғир кунларда ўйинчилар томонидан инсонлар билан ҳамжиҳатликни ташкил қилиши муҳимми?\n- Қулоқ солинг, бу кунлар ростдан ҳам ким ҳақиқий қаҳрамон эканлигини кўрсатиб беради. Булар футболчилар ҳам эмас, спортчилар ҳам эмас. Ҳозирнинг ўзида, мана шу нозик вазиятда барчамиз учун ўз ҳаётини гаровга қўяётган кўплаб шифокорлар ва тиббий ходимлари бор. Ўйлашимча, уларга биз учун қилаётганлари учун муносиб тарзда миннатдорчилик билдира олмаймиз. Улар бизнинг ҳаётимизни сақлаб қолишмоқда.\n- Биз билан суҳбатлашганингиз учун раҳмат. Умид қиламизки, тез орада ҳаммаси ўтиб кетади ва сиз «Манчестер Юнайтед» - «Реал» учрашувида иштирок эта оласиз.\n- Худо хоҳласа...\nГвардиола супер футболчидан юз ўгирди


Тошкент шаҳар ҳокимлиги пойтахт аҳолисига мурожаат юборди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Тошкент шаҳар ҳокимлиги пойтахт аҳолисига мурожаат юборди\t16:24, 08 июль\tТошкент шаҳар ҳокимлигида бўлиб ўтган навбатдаги брифингда шаҳар Маънавият ва маърифат кенгашининг пойтахт аҳолисига мурожаати ҳақида маълумот берилди. Маънавият тарғибот маркази шаҳар бўлими раҳбари Фурқат Маҳмудхўжаев ушбу мурожаатни ўқиб берди ва ундан кўзланган мақсад ва вазифалар ҳақида атрофлича гапириб ўтди. Мазкур мурожаатда шаҳарда Ўзбекистон Республикаси Мустақиллигининг 25 йиллиги байрамига бағишлаб 50 ободлик куни акцияси эълон қилинди.\nҲурматли ҳамшаҳарлар !\nШу кунларда мамлакатимизнинг барча ҳудудларида, азим шаҳримизда энг улуғ, энг азиз айёмга катта тайёргарлик кўриляпти. Юртбошимиз раҳнамолигида кенг бунёдкорлик ишлари олиб борилмоқда.\n“Гўзал ва бетакроримсан, муқаддас Ватаним, жоним сенга фидо, Ўзбекистоним !” деган буюк байрамимиз бош ғояси ҳар биримизни фидойилик қилишга ундайди.\nЎзимиз яшаб турган мўътабар юртнинг қадрига етиш ҳар бир фуқаронинг муқаддас бурчи ҳисобланади. Она заминга муҳаббат эса уни обод қилиш орқали намоён бўлади. “Обод жойда – барака бўлади, унум бўлади”. Маҳалла ҳудудидаги тозаликни таъминлаш, санитария ҳолатни яхшилаш, боғлар яратиш, дам олиш майдончаларни ташкил этиш, “Тўйга тўёна билан” деганларидек, истиқлолимизнинг 25 йиллигига ўзимизнинг муносиб ҳиссамизни қўшайлик. Ҳар бир туманда 25 та кўчани ободонлаштириш ва 25 та болалар ўйингоҳини бунёд этиш бўйича олиб борилаётган ишларга ёрдам берайлик.\nБебаҳо тинчлик ва осойишталикни кўз қорачиғидек асраш, халқ фаровонлигини ошириш, диний бағрикенглик ҳамда миллатлараро тотувликни мустаҳкамлаш ҳар биримизнинг эзгу мақсадимиздир.\nКўпни кўрган, меҳнаткаш ва олижаноб халқимизнинг мардлиги ва матонати эвазига эришилаётган юксак марра ва натижалар Ватанимизнинг обрўсини янада юксалтириб, кўпчилик мамлакатларни қойил қолдираётганлиги ва уларнинг ҳавасини уйғотаётганлигидан ғурурланамиз.\nМана шундай оламшумул ютуқларга ўз-ўзидан осонликча эришилгани йўқ. Ўз навбатида барчамиз“Ким эдигу бугун ким бўлдик? Эртага қандай марраларни эгаллашимиз керак” деган теран фикрни дилдан ҳис этишимиз лозим.\nИнсон учун она Ватанидан азизроқ макон йўқ бу дунёда. Чунки Ер юзида Ўзбекистонимиз – яккаю ягона. Бундан чексиз фахрланамиз.\nПойтахтимизда мустақиллик байрами арафасида 50 ободлик кунини эълон қилиб, ҳудудларни тоза-озода қилиш ва маҳаллаларимиз ободлигини таъминлаш инсоний бурчимиздир.\nАна шу хайрли ишларга ўз ҳиссамизни қўшайлик, пойтахтимизни бундан-да гўзал ва обод шаҳарга айлантирайлик.\nШавкат Мирзиёев ўзига билдирилган юксак ишонч учун бутун халқимизга миннатдорлик билдирди(Видео)\nПрезидент Шавкат Мирзиёев МДҲ Ижроия қўмитаси раиси ҳамда ШҲТ Бош котиби билан учрашди\nҚозоғистон Президенти Шавкат Мирзиёевни Ўзбекистон Республикаси Президенти этиб сайлангани билан табриклади Тожикистон Президенти Шавкат Мирзиёевни Президент сайловидаги ишончли ғалабаси билан самимий қутлади


ExxonMobil Мексика кўрфазидаги лойиҳаларга 20 миллиард доллар сармоя киритади\n10:31 / 08.03.2017\nExxonMobil 10 йил давомида Мексика кўрфазининг шимолий қирғоқларида нефть ва газни қайта ишлаш бўйича лойиҳаларга 20 млрд доллар сармоя киритиш ниятида. Бу ҳақда компания раҳбари Даррен Вудс CERAWeek 2017 анжумани вақтида айтиб ўтди.\nТаъкидланишича, сармоялар ҳозирда бор бўлган ва режалаштирилган 11та лойиҳага йўналтирилади. Вудснинг айтишича, ExxonMobil лойиҳалари минтақа учун узоқ муддатли иқтисодий фойда олиб келади ва унинг ёрдамида 45 мингта иш ўринлари яратилади. Компаниянинг маълум қилишича, «ExxonMobil Мексика кўрфазининг шимолий қирғоқларида қайта ишлаш ва кимёвий ишлаб чиқариш бўйича янги лойиҳаларга стратегик сармояларни киритади. Бу ишлаб чиқариш ва экспорт салоҳиятини кенгайтириш мақсадида амалга оширилмоқда. Компаниянинг Мексика кўрфази шимолий қирғоқларини ривожлантириш бўйича дастури кимёвий, қайта ишловчи, мойлаш ва газни қайта ишлаш бўйича 11та асосий лойиҳага эга. Сармоялар 2013 йилда бошланган бўлиб, 2022 йилга қадар давом этади».\nАмерика кимёвий кенгаши маълумотига кўра, 2015 йилда кимё соҳасидаги ишлаб чиқаришга АҚШ экспортининг 14 фоизи тўғри келган, 2030 йилга қадар эса нефть ва газкимё маҳсулотлари экспорт ҳажми 123 млрд долларни ташкил этади.\n2016 йилда дунёдаги энг йирик хусусий нефть компанияси саналган ExxonMobil’нинг соф даромади 51,5 фоизга тушиб кетиб – 7,84 млрд долларни ташкил этди.\nнефть ExxonMobil Мексика кўрфази


27 сентябр 2021, Тошкент вақти: 08:44\nТокио Олимпиадасининг очилиш маросими тантанасида Ўзбекистон байроғини гимнастикаси Оксана Чусовитина кўтаради, унга боксчи Бобо-Усмон Батуров ҳамроҳлик қилади.\nМиллий Олимпия қўмитасининг маълум қилишича, Ўзбекистон тарихида биринчи марта Олимпиада парадида мамлакат байроғини аёл киши кўтариб ўтади.\n“Очилиш маросимининг сценарийсига кўра, барча давлатлардан 1 нафардан эркак ва аёл спортчилар байроқдор бўлиб чиқишади. Бу Халқаро Олимпия қўмитаси томонидан тарғиб қилинаётган гендер тенглик сиёсатининг амалда татбиқ этилишидир”,- дейилади расмий баёнотда.\nXXXII ёзги Олимпия ўйинларининг тантанали очилиш маросими 23 июль куни Тошкент вақти билан соат 16:00 да Токиодаги Олимпия стадионида бошланади.\nБобо-Усмон Батуров эса бокс бўйича Осиё чемпиони, Осиё ўйинлари ғолиби, жаҳон чемпионати совриндори, “Келажак бунёдкори” медали соҳиби.


Маррей:'Сиёсат хато бўлгани англаб етилаётганига шукур қиламан' - 16 Января 2009 - Ҳимоячи\nГлавная » 2009 » Январ » 16 » Маррей:'Сиёсат хато бўлгани англаб етилаётганига шукур қиламан'\nМаррей:'Сиёсат хато бўлгани англаб етилаётганига шукур қиламан'\nБританиянинг Ўзбекистондаги собиқ элчиси Крейг Маррей террорга қарши уруш ва унинг Марказий Осиёда қандай амалга оширилгани борасидаги кескин танқидлари лавозимидан четлатилганди.\nЖаноб Маррей ўзининг "Самарқанддаги қотиллик" китобида АҚШ ва Британиянинг террорга қарши кураш йўлида, ўз таъбирича, Ўзбекистондаги диктатура билан ҳамкорлик қилгани ва ундан қийноқлар йўли билан йиғилган маълумотларни қабул қилгани қаттиқ қоралаганди. Би-би-си Крейг Маррейни суҳбатга тортган ва энди Британия террорга қарши уруш "нотўғри" дейиш билан Марказий Осиёдаги сиёсати ҳам хато бўлганини тан олганини англатадими деб сўраган:\nКрейг Маррей: Мен нуфузли британ сиёсатчилари террорга қарши курашнинг маълум томонлари, жумладан Марказий Осиёдаги диктатор тузумларга дастак бериш сиёсати нотўғри бўлганини ўзаро суҳбатларда тан олишган деб ўйлайман. Дэвид Милибанд буни очиқчасига тан олмоқчи деб айтолмайман, у кўпроқ "террорга қарши уруш" ибораси нотўғри тасаввур уйғотганини айтмоқчи бўлди. Лекин аслида ташқи сиёсат ислоҳотига Марказий Осиёга қаратилган сиёсатдаги ўзгариш ҳам киради. Ҳозирда ҳукумат қурол кўтариб урушга кириш кайфиятидан қайтган, бироз ҳовуридан тушган ва охирги йилларга назар ташлаб, фикр юритмоқда. Улар сиёсатимизда катта хатолар қилинганини англаб етишган.\nБи-би-си: "Гардиан"га кўра, Британия расмийлари "террорга қарши уруш" иборасидан ўзларини икки йилча аввал йироқлаштиришни бошлашганди. Сиз улар ўз хатоларини англаб етган деяпсиз. Бу қандай хатолар эди? Ва уларни англаб етишда Сизнинг танқидларингиз қанчалар аҳамиятли бўлди деб ўйлайсиз?\nКрейг Маррей: Менимча, улар мусулмон аҳолига қарши янада кўпроқ адолатсизликларнинг бир қисми бўлиб қолишгач, бунинг хато бўлганини англаб етишди. Сиз бу адолатсизликлар сирасига Ироқдаги Абу Ғрайб қамоқхонасида амалга оширилган қийноқларни, Гуантанамо Бэйни, Ироқдаги оддий одамларнинг нобуд бўлиши, Марказий Осиёдаги диктаторларни қўллаб-қувватлаш сиёсатини киритишингиз мумкин. Британ сиёсатчилари айнан мана шу сиёсатлари мусулмонларнинг Британия хукуматига бўлган нафратига сабаб бўлаётганини англашди. Бу сиёсат, аксинча, исломий экстремизмни янада кучайтириши, террорга қарши уруш деган тушунча ҳеч қачон якун топмайдиган, доимий тушунчага айланиб қолиши, сон-саноқсиз одамлар ҳаётдан кўз юмишини сиёсатчилар тушуниб етишди. Мен одамлар буни англаб етишаётганига шукур қиламан.\nБи-би-си: Британия Ташқи ишлар вазири террорга қарши курашни қоралаб чиқиш билан яқинда АҚШ президенти сифатида қудратга келиши кутилаётган Барак Обаманинг сиёсатига мослашаётган бўлиши мумкинми, Сизнингча?\nКрейг Маррей: Ҳа, афсуски, Британия ташқи сиёсати ҳозирги ҳукумат қўли остида Американинг ташқи сиёсатига қул экани яна бир бор намоён бўлмоқда. Обама ташқи сиёсатдаги кайфият ва йўналишларни ўзгартириши кутилмоқда ва Милибанд ҳам Британия мавқеини Буш мавқеидан йироқлаштириб, Обаманикига яқинлаштиришга уринмоқда. Албатта, кўп одамлар ва хусусан, мен ҳам Обама Жорж Бушдан кўра яхшироқ ташқи сиёсат юритади деб ишонамиз. Аммо мени афсусга соладиган томони шуки, Буюк Британия каби буюк бир давлат Америка нима қилса шуни қилаяпти холос.\nБи-би-си: Сиз Британия ҳукуматининг Ислом Каримов билан ҳамкорлигини кўп қоралагансиз. Аммо Марказий Осиёда аслида ҳам исломий экстремистлар таҳдиди мавжуд деган қарашларга Сиз қандай қарайсиз? Ва агар террорга қарши уруш ҳамда ҳарбий усуллардан воз кечиладиган бўлса, унда исломий экстремистларга қарши қандай курашилиши керак?\nКрейг Маррей: Мен исломий экстремизмнинг келиб чиқишига диктатураларнинг ўзи сабабчи деб биламан. Мен ўзбек халқини анча яхши биламан. Агар ўзбек халқи ўз холига ташлаб қўйилса, улар олдида танлов пайдо бўлса, улар исломий эсктремистларга айланишига мен ишонмайман. Ўзбек халқининг аксар қисми ўзи учун фаровонроқ ҳаётни яратишни истайди, улар турмушлари қаттиқ назорат остида бўлмаган мамлакатда яшашни истайдилар, улар ҳукумат аралашувларисиз ва ҳукумат одамларининг тажовузи билан мулкларидан ажралиб қолмасдан, ўз ерларига эга бўлиш, ўз бизнесларига эга бўлишни хоҳлайдилар. Ўзбек халқи яшашни, пул топишни хоҳлайди. Агар улар озод халқ бўлганларида, улар ҳеч қачон исломий эсктремизмни танламаган бўлардилар, бу тушунчалар мутлақ барбод бўлган бўларди


“Бизнес-Daily Медиа” ноширлик уйи масъулияти чекланган жамияти ижро органи раҳбари – Бош директори лавозимига танлов ўтказиш тўғрисида эълон\n“Бизнес-Daily Медиа” ноширлик уйи масъулияти чекланган жамияти жамият ижро органи раҳбари – Бош директори лавозимига танлов эълон қилади.\n25 ёшдан 55 ёшгача бўлган Ўзбекистон Республикаси фуқаролари ва хорижий давлатлар фуқаролари номзод сифатида даъвогарлик қилишлари мумкин.\nБош директорга қуйидаги иш (меҳнат) ва яшаш шароитлари тақдим этилади:\n– беш кунлик иш ҳафтаси, кундалик иш вақти режими соат 9.00 дан 18.00 га қадар, дам олиш кунлари – шанба, якшанба ва байрам кунлари (Ўзбекистон Республикаси Меҳнат кодексининг 131-моддаси);\n– барча зарур жиҳозлар, жумладан, интернет ва локал тармоқларга уланган компьютер, шаҳар ва ички телефон алоқа тизими билан таъминланган алоҳида хона;\n– хизмат автомашинаси;\n– хорижий давлат фуқаролари учун – Ўзбекистонга келиши билан боғлиқ бир марталик йўл пули;\n– меҳнат қонунчилиги ва Жамиятнинг жамоа шартномасида белгиланган бошқа кафолатлар.\nТанлов икки босқичдан иборат бўлади.\nБиринчи босқичда номзодларга оид маълумотлар Жамият иштирокчиларининг умумий йиғилиши аъзолари ва манфаатдор вазирлик ҳамда идораларнинг вакилларидан иборат таркибда тузилган танлов комиссияси томонидан кўриб чиқилади.\nНомзодлар қуйидаги талабларга жавоб бериши лозим:\n– молия, иқтисод ёки журналистика соҳасида олий маълумотга эга бўлиши;\n– молия, иқтисод ёки журналистика соҳасида керакли билим ва тажрибага эга бўлиши ҳамда ушбу соҳаларда камида 3 йил ишлаган бўлиши;\n– давлат тили ва рус тилларини билиши ва эркин сўзлаша олиши, инглиз ва бошқа чет тилларини билиш устунлик беради;\n– компьютер техникаси воситаларидан фойдаланишни билиши, янги инновацион техника воситаларидан фойдалана олиши;\n– Ўзбекистон Республикасининг қонунлари ва бошқа норматив-ҳуқуқий ҳужжатларидан хабардор бўлиши, бошқарувда замонавий инновация усулларидан фойдаланиш қобилиятига эга бўлиши.\nНомзодлар улар учун қўйилган талабларга мос келишини тасдиқловчи ҳужжатларни тақдим этишлари шарт. Шунингдек, тақдим этилаётган ҳужжатларга қуйидагилар илова қилиниши лозим:\n– талабгорнинг Жамият Умумий йиғилиши номига танловнинг барча шартлари билан танишганлиги ҳамда танловдан ўтган тақдирда шартнома тузишга розилиги ҳақидаги аризаси;\n– паспорт нусхаси, белгиланган тартибда тўлдирилган шахсий ва иш фаолиятига оид маълумотномаси (объективка);\n– Жамиятни ривожлантириш бўйича қисқа режалари;\nИккинчи босқичда биринчи босқичдан ўтган номзодлар билан танлов комиссияси аъзолари томонидан суҳбат ўтказилади. Суҳбат чоғида номзоднинг саволларга берган жавобларидан ташқари унинг масъулиятлилиги, муомаласи, аналитик қобилиятлари, стресс ҳолатларига бардошлилиги, хотираси (эслаб қолиш қобилияти) жамоа билан ишлаш бўйича сифатлари, ташаббускорлик ва ташкилотчилиги, соғлом турмуш тарзига риоя этиши каби фазилатларига баҳо берилади. Бундан ташқари, номзоднинг жамият иштирокчилари билан аффилланмаганлиги аниқланади.\nУшбу босқич якунларига кўра, тегишли қарор қабул қилиш Жамият Умумий йиғилишига таклиф киритилади.\nТанловга ҳужжатларни топшириш муддати эълон берилган кундан бошлаб 15 кун.\nНомзод қуйидагиларни ҳам билиши лозим: Ўзбекистон Республикаси Вазирлар Маҳкамасининг 2019 йил 26 апрелдаги “Давлат активларини бошқариш тизимини янада такомиллаштириш чора-тадбирлари тўғрисида”ги қарорига мувофиқ, устав капитали (фонди)да давлат улуши 50 фоиз ва ундан ортиқ бўлган хўжалик жамиятлари ижроия органи раҳбари ва раҳбар ўринбосари лавозимларига номзодларни кўрсатиш Ўзбекистон Республикасининг Бош вазири ёки унинг тегишли ўринбосарлари ва маслаҳатчилари билан келишган ҳолда амалга оширилади;\nТақдим этилган ҳужжатлар номзодга қайтарилмайди. Танлов якуни фақатгина кейинги босқичга ўтган номзодларгагина маълум қилинади.\nҚўшимча маълумот олиш учун (71) 259-21-96, (71) 259-21-98, (93) 001-62-12 телефон рақамига орқали мурожаат қилишингиз мумкин.


ВАТАН ҲИМОЯСИ МУҚАДДАС БУРЧ!\nМамлакатимизда ҳар йилнинг 14 январ санасида “Ватан ҳимоячилари куни” миллий байрам сифатида кенг ва тантанали равишда нишонланиб келинмоқда. Бу бежизга эмас. Она юртимиз, халқимиз, келажак авлод эгаларининг тинчилиги ва хотиржамлиги Қуролли кучларимиз томонидан шарафли ҳимояланар экан, уларни қанча эъзозласак арзийди. Юртимиз тараққиёти йўлида ўзларининг муқаддас бурчларини адо этиб келаётган ўғлонлар бизнинг фахримиз ва ғуруримиздир.\nРеспубликамизда бир ой давомида “Ҳарбий ватанпарварлик ойлиги” кенг нишонланиб келинмоқда. Бу эса ўз масъулиятли бурчини сидқидилдан адо этиб келаётган, ватанимиз равнақи ва тараққиёти йўлида ҳисса қўшиб келаётган, ҳар бир хонадон тинчлиги учун ўз жавобгарлик юкини кўтара олган мард ва шижоатли ўғлонларимизга бўлган яна бир эътиборнинг юксак намунасидир.\nМана, бир ойдирки, жойларда “Ҳарбий ватанпарварлик ойлиги” муносабати билан нишонланиб келинаётган тадбирлар барчанинг кўнглида ғурур ва ифтихор туйғусини яна бир маротаба ҳис этишга ундамоқда. Хусусан, Ўзбекистон “Адолат”СДП Бухоро шаҳар Кенгаши “Ёш адолатчилар” қаноти ҳамда Халқ депутатлари Бухоро вилоят Кенгаши депутати Дилшод Бозоров ташаббуси билан партиянинг “Ватан келажаги ёшлар қўлида”лойиҳаси доирасида Бухоро Енгил саноат ва педагогика касб-ҳунар коллежида 1-,2-,3-босқич талабалари орасида “Ватан ҳимояси муқаддас бурч” тадбири ташкил этилди. Ўзбекистон Республикаси Давлат мадҳияси остида бошланган тадбир барча қатнашчиларга катта қизиқиш ва завқ бағишлади. Уларни она юртга нисбатан янада меҳрли ва садоқатли бўлишга ундади.\n“Турон арслонлари”, “Қалқон” ва “Темурбеклар” номи остида беллашган гуруҳлар 9 та шарт доирасида куч синашди. Биринчи ва иккинчи шартда ҳар бир жамоа саф тортган ҳолда ўз жамоаси, шиори ҳамда Ватан мадҳи йўғрилган куй ва қўшиқларни айтишди. Қолган шартларда эса ўзбек миллий ўйинлари, ҳарбий машқларни бажарган ҳолда ўзаро беллашишди. Иштирокчилар ҳар бир шартни шижоат ила бажарар экан, албатта, Ватан туйғуси ва мадҳи уларни янада завқлантирди.\nНизомиддин Сувонов, партия Бухоро шаҳар Кенгаши “Ёш адолатчилар” қаноти раиси:\n- Партиямизнинг сайловолди дастурида ёшлар масаласига жуда катта эътибор қаратилган. Айниқса, мамалакат келажаги соғлом ва ҳар томонлама уйғун ривожланган ёшлар қўлида, деб ҳисоблар экан, биз келажак эгалари бунга янада эътибор билан ёндашмоғимиз даркор. Ўзбекистон Республикаси Қуролли кучларнинг 26 йиллиги муносабати билан ташкил этилган ушбу тадбир барчани бирдамликка чақирди. Ўғлонларимизнинг қатъият ва шижоат билан яшашга ундади.\nҲайъат аъзолари ҳар бир қатнашчининг ғайратига қараб, адолат мезонига таянган ҳолда баҳолар экан, биринчи ўрин “Темурбеклар” гуруҳи қатнишчиларига насиб этди. Иккинчи ўрин “Қалқон”, учинчи ўрин эса “Турон” жамоаларига берилди.\nФеруз Ҳамроев “Қалқон” гуруҳи аъзоси:\n- Биз ўзбек фарзандлари ҳамиша қудратли ва кучли бўлишимиз керак. Бизнинг ота-боболаримиз доим юрт ҳимоясида юрган. Биз ҳам шундай бўлмоғимиз даркор. Ўзбекистон “Адолат” СДП Бухоро шаҳар Кенгаши “Ёш адолатчилар” қаноти ташаббуси билан ўтказилган тадбир барчамизга Ватанни севишни, уни чин дилдан ҳимоя қилишни ўргатди. Юртни ардоқлаш энг муқаддас бурчимиз эканлиги ҳамиша ва ҳамма вақт қалбимиздадир!\nБарча иштирокчилар партиянинг фахрий ёрлиқ ва эсдалик совғалари билан тақдирланишди. Кўтаринки кайфиятда ўтган тадбир барчани ватанпарварлик руҳида тарбиялади.\nПартиянинг вилоят Кенгаши матбуот котиби


“ВКонтакте” ижтимоий тармоғида фойдаланувчилар ўз хусусий интернет-дўконига эга бўлди\n12:06 / 11.09.2015\n“ВКонтакте” ижтимоий тармоғида жума, 11 сентябрь куни фойдаланувчилар учун хусусий интернет-дўкони ташкил этишига имкон берувчи “Контактда маҳсулотлар” бўлими пайдо бўлди. Бу ҳақда ижтимоий тармоқнинг расмий вакили Георгия Лобушкинa “Ведомости”га маълум қилди.\nЯнги бўлимда, Лобушкинанинг сўзларига кўра, қидирув хизмати мавжуд бўлган маҳсулотларнинг умумий каталоги намоён бўлади. Фойдаланувчилар тармоқдаги гуруҳларга тақдим этилган маҳсулотларни сотиб олишлари мумкин. Бунинг учун маҳсулот жойлаштирилган гуруҳ маъмури билан боғланиб, тўлов ва етказиб берилиши ҳақида келишиб олади.\nДастлаб, бўлим тармоқдаги бир қатор жамиятлар ва гуруҳлар учун синов тартибида фаолият кўрсатади, кейинроқ эса барча жамиятлар учун очиқ бўлади. Ҳозирча маҳсулотларни жойлаштириш бепул. “Пулли жойлаштиришлар ҳақида кейинроқ, биз дўконларга янада фойдалироқ таклифларни тақдим этганимиздан сўнг гапиришимиз мумкин”, – деди Лобушкина.\n“ВКонтакте” — Россиянинг йирик ижтимоий тармоқларидан бири бўлиб, унинг фойдаланувчилари сони 300 миллион нафардан ортади. Ҳар куни тармоққа 80 миллиондан зиёд киши кириб, саҳифаларда 20 миллиондан ошиқ изоҳлар қолдиради.


Ҳамшира ўрнига пахта терадиган мардикорлар мавсумга шай\nБу йилги пахта мавсуми одатда эртадан кеч иш кутиб ўз паккаларида турадиган мардикорлар учун қизиғин давр бўладиган кўринади.\nЎзбекистонда пахта мавсуми ҳали бошланмасданоқ давлат муассасалари ўз ходимларининг ёппасига далага хайдалиши олдини олиш чораларини кўрмоқда. Масалан, Тошкентдаги тиббиёт муассасалари ўз ходимлари ўрнига мардикорларни ёллашни ташкили тарзда уюштириш учун ходимлардан 180 минг сўм топшириб қўйишларини талаб қилмоқда.\nТошкентлик ҳамшираларга пахта мавсумида далага чиқмаслик эвазига 180 минг сўм олиб келиш таклиф қилинди.\nБу пулга мардикор ëллаб¸ ҳамширалар ўрнига пахта теришга жўнатилади¸ деди Тошкентдаги касалхоналардан бирининг ҳамшираси Озодлик билан суҳбатда.\nЎзбекистонда пахта мавсуми эртароқ бошланиши ҳақидаги Тошкент вилояти ҳокимияти эслатмасидан сўнг вилоятдаги корхоналар ўтган йилги мавсум тажрибасидан хулоса чиқариб¸ йиғим-теримга ҳозирланмоқда.\nЎтган йилларда Ўзбекистондаги пахтага жалб қилинган ишчи-хизматчилар ўз ўринларига мардикорларни жўнатиш тажрибасини шакллантиришди.\nМасалан ўтган йили "пахтага бориб қўлим тирналмасин" деган шаҳарлик ишчи ўз ўрнига бирор мардикор топиб¸ нархини келишиб муаммосини ҳал қилган эди.\nБу йил Тошкент тиббиëт муассасалари раҳбарияти мардикор ëллаш ишини ташкилий тарзда ялпи ҳолатда қиладиган бўлди.\nТошкентдаги туғруқхоналардан бирида доя бўлиб ишлайдиган Феруза (исми ўзгартирилган) бир кун ичида пахта мавсумида мардикор ëллаш учун 180 минг сўмни туғруқхона бош санитарига бериши керак. Акс ҳолда Феруза ўз ишидан айрилади.\n- Ўтган йил 150 мингдан эди. Бу йил 180 минг бўлибди. Мардикор ëллаймизда. Бизлар бормаймиз. Бизлар пул берамиз¸ мардикор ëллашаркан. Бормайдиганлар пул берадида.\nОзодлик: Мажлис қилиб¸ чақириб айтишдими?\n- Йўқ¸ ишхонадаку ҳар куни. Ишхонада айтилади. Мажлисларда ҳам айтилади.\nОзодлик: Ишхонадаги раҳбарлар айтаяптими?\n- Ҳа¸ старший¸ главврач ҳамма¸- дейди Феруза.\nМардикорни ўзим ëлласам яхши бўлар эди¸ аммо бу йил бунга изн йўқ¸ дейди Феруза.\n- Старшийга беришаркан¸ кейин улар ўзлари ëллашаркан. “Биз ўзимиз мардикор олиб келамиз” десак¸ “йўқ” дейишади. Бизлар олиб келадиган мардикорга улар қарашмас экан. Ўз жавобгарлигига олмас экан. Бир хиллар болаларини жўнатади¸ бир хиллар эрларини жўнатади. Тошкент пропискаси билан паспорти бўлиши керак. Пропискаси бўлмаса¸ паспорти бўлмаса¸ олишмас экан¸- дейди Тошкентдаги туғруқхоналардан бирида доя бўлиб ишлайдиган Феруза.\nФеруза олдида иккита танлов бор¸ у ë 180 минг тўлаши ë пахтага чиқиши лозим.\n- Масалан мен иккита боламни кимга ташлайман? Иккита боламга қарайдиган одам йўқ. Пахта терардим¸ лекин болаларимга ким қарайди? Ëш келинлар бора олмайди. Улар пул бериб мардикор ëллашади¸- дейди Феруза.\nОзодликка маълйм бўлишича¸ Тошкент вилоят ҳокимлигида 2010 йилги пахта терим мавсумини ўтказиш бўйича йиғилиш бўлган ва бу йиғилишда теримга жалб қилинадиган ташкилот раҳбарларига қаттиқ талаблар қўйилган.\nБу талабга кўра ходимлар теримга чиқиши ташкилотнинг фаолият юритишига халал бермаслиги керак.\nМасалан, ҳамширалар ëппасига ишга чиқсину¸ аммо режаланган жарроҳлик амалиëти тўхтамасин.\nУрганч туман марказий касалхонаси жарроҳининг Озодликка айтишича¸ ҳамшираларнинг ëппасига пахтага жалб қилиниши боис амалиëтлар асосан тўхтайди.\nЎтган йили Соғлиқни сақлаш бошқармаси ходими Озодлик билан суҳбатда Хоразм вилоятида ҳар куни 2500 дан ортиқ тиббиёт ходими пахта далаларида меҳнат қилаëтганини айтган эди.\nМулозимга кўра, ўтган йилги пахта мавсумида биргина Урганч шаҳридан 1790 нафарга яқин тиббиëт ходими¸ вилоятдаги бошқа туманлардан 800 нафар тиббиëт ходими далага чиққан.\nБу ҳолат вилоятдаги ўрта тиббий ходимларнинг аксарияти мавсум давомида (мавсум баъзан икки ойдан ошади) пахтага чиқарилганини англатади.\nУрганч туман марказий касалхонаси жарроҳига кўра, бундай ҳолатда касалхона фаолиятини ушлаб туришнинг бирдан бир йўли ўз ўрнига бировни ëллашдир.\nЎз ўрнига бировни юбориш амалиëти Андижондаги касалхоналарда ҳам қўлланилмоқда¸ дейди шаҳрихонлик ҳамшира Саҳодат.\n- Кам таъминланган оилалар кўпку қишлоқларда. Йўл киралари¸ пули берилади. Бориб териб келиб ўрнингизга ëзиб қўяди. Ўзингиз бора олмасангиз¸ йўл кирасини берасиз. Кейин нормадаги пахтани териб сизнинг номингизга ëздиради. Сиз пулини олиб берасиз ëки ëнингиздан берасиз пулини¸- дейди Саҳодат.\nСуҳбатдошга кўра, ҳозир Андижонда пахта теришга ихтисослашган мардикорлар армияси мавжуд.\n- Пахта тераман деган теримчилар бор. Бир кишини биламан. Пахтани зўр теради. У қизнинг пахта теришидан баъзида пахта териш машиналари ҳам ҳижолат бўлади. Эшитишимча¸ у опа ҳозир Андижон шаҳрига турмушга чиққан. У шаҳарда ўтиради. Лекин ҳар пахта теримида отпуска олади пахта териш учун. Шунақа қилиб пахта теради¸- дейди шаҳрихонлик ҳамшира Саҳодат.\nПахтага ўзининг ўрнига мардикор юбориш тажрибаси талабаларга ҳам мақул келмоқда. Жиззахлик инсон ҳуқуқи фаоли Мамиржон Азимовга кўра, ўтган йили Тошкентдаги милиция академияси курсант ва ўқитувчилари (лейтенантдан генералгача) Жиззах вилоятининг Арнасой туманига пахта теримига олиб келинган. Курсант ва ўқитувчилар ўзлари пахта термасдан, ўрниларига маҳаллий аҳолини ёллашган. Жиззахлик болалар пул эвазига бўлажак милиционерлар ўрнига пахта теришган.\nСамарқандлик талабанинг Озодликка айтишича¸ ўтган йили у ë 300 долларга тиббий справка сотиб олиб пахтадан қолиши, ë ўрнига мардикор ëллаши зарур бўлган. Самарқандлик талаба мардикорни 100 долларга ëллаб муаммони арзон ечганидан хурсанд.\nТошкентдаги туғруқхона дояси Ферузадан талаб қилинадиган 180 минг сўм ҳам ўша 100 долларга тўғри келади. "Агар бу пулни топа олмасам¸ мени ишдан бўшатишади. Ҳозир эрим киракашлик қилиб¸ шу пулни топишга кетди" дейди пахта мавсуми ташвиши эрта келганидан шошиб қолган суҳбатдош.\n- Аризамни ëзиб ташлаб келдим. Агар шу пулни олиб келиб бермасам¸ бўшатиб юборамиз деган эди. Билмадим¸ масалан мен 180 минг йиға олмадим. Бугун олиб бориб бераман деган эди хўжайиним. Бугун олиб бориб берса керак¸- дейди Тошкентдаги туғруқхона дояси Феруза.\nЎзбекисон пахтасининг мажбурий меҳнат эвазига терилаëтгани халқаро инсон ҳуқуқлари ташкилотлари танқидига сабаб бўлиб келади.\nЎзбекистондаги тиббиëт ходимлари ҳуқуқларини ҳимоя қилиши зарур бўлган республика касаба уюшмаси ходими ҳамшираларнинг шартномада кўзда тутилмаган ишларга жалб қилиниши масаласи уюшма кун тартибида эмаслигини айтди.


Витаминлар — Dilkashradio.com\nАссалому алайкум қадрли тингловчилар. Инсон саломатлиги хар нарсадан устун. Қизиқарли мавзулар рукнидаги сухбатимизга айнай витаминлар мавзусини хам киритдик. Чунки ўз соғлиги хақида қизиқмайдиган киши бўлмаса керак. Саломатлигимиз хақида қайғуришни витаминлар хақида маълумотлар олишдан бошласак, тўғри қадам бўлади. Инсон организми учун витаминларнинг нақадар қадрли экани хаммага маълум. Витаминлар етишмаслиги натижасида организмда турли хил касалликлар ривожланади. Хозирги вақтда витаминларга киритилиши мумкин бўлган бир нечта ўнлаб бирикмалар маълум. Лекин киши саломатлиги ва овқатланиши учун зарур бўлган фақат 20га яқин витаминларнинг ахамияти мухимдир. Витамин А – бу витамин кўзнинг нормал криши учун зарур бўлиб, ўсиш ва нормал модда алмашинувига ёрдам беради. Бу витамин сариёғ, эритилган сариёғ, пишлоқ, жигар, тухум сариғи ва балиқда бўлади. Ўсимлик махсулотларида провитамин А – каротин бўлади. Кўк пиёз, кўк нўхат, салат каротин манбаи хисобланади.\nКаротин сабзи, пишган помидор, ўрикда айниқса кўп бўлади. Махсулотлар оддий усулда пиширилганда, шунингдек ачитилганда таркибидаги витамин А ва каротин сақланади, махсулотлар қуритилганда тез парчаланади. Витамин В1 – бу витамин организмда нормал модда алмашинуви, хусусан углеводларнинг алмашинуви учун зарур. Организмда витамин В1 етишмаса кишида иштаха йўқолади, ич қотади, оғир жисмоний иш қилганда нафас қисади, юрак уради, асабийлашади. Пиво ачитқиси, қуруқ ва пресланган хамиртуруш В1 витаминига бой. Озиқ овқат махсулотларидан ғалла, дуккаклилар дони ёрмасида, хусусан дон қобиғи ва мағзида Витамин В1 кўп бўлади. Шунинг учун озиқ овқатлар ёрма, кепаги олинмаган ун ва шу ундан тайёрланган нон ва бошқалардан иборат бўлиши керак.Оғир жисмоний ва ақлий мехнат хамда совуқда витамин В1га бўлган эхтиёж кучаяди. Витамин В2 – бу витамин организмда оқсил ва углеводларнинг нормал алмашинуви учун зарур. Орагнизмнинг тўғри ўсиши ва яраларнинг тузалишига ёрдам беради.\nОвқатда витамин В2 бўлмаса лаб қурийди, ёрилади ва икки бурчаги бичилади, бармоқлар чуқур ёрилади. Яралар битиши чўзилади. ХАмиртуруш, жигар, сут ва сут махсулотларида витамин В2 кўп бўлади. Витамин В6 организмда оқсил алмашинувида ва оқсил хосил бўлишида иштирок этади. Витамин В6 етишмаса иштаха йўқолади, асабийлашиш рўй беради, уйқу босади, пз, бош, бўйин ва кўкрак яллиғланиши ривожланади. Витамин В 6 гўшт, балиқ, сут, мол жигари, хамиртуруш ва кўпгина ўсимлик махсулотларида бўлади. Оддий овқатланишда витамин В6га бўлган эхтиёж қондирилади. Ўсиш, хомиладорлик, эмизиклик даврда бу витаминга эхтиёж кучаяди. Қон таркибининг бузилиши витамин В6нинг етишмаслигидан дарак беради. Витамин В12 қон яратилиши процессида иштирок этади. Организмда витамин В12 етишмаса хавфли камқонлик касаллиги пайдо бўлади. Жигар, буйрак, балиқ махсулотларида кўп бўлади. Гўшт, сут, творог, пишлоқ, тухум сариғида витамин В12 кам.\nВитамин В15 – бу витаминнинг организм учун қандай ахамиятга эга эканлиги хали яхши ўрганилмаган. Витамин В15 жигар касалликлари, атеросклероз, қон айланишидаги сурункали камчиликларда қўлланилади. Витамин В15нинг асосий озиқ-овқат манбаи бошоқли ўсимликлар дони, жигар, хамиртурушдир. Витамин С – бу витамин кўпчиликнинг севимли витаминларидан биридир. У организмда моддалар алмашинувида мухим ахамиятга эга. Мевалар, сабзавот ва резавор мевалар, айниқса картошка витамин Снинг асосий манбаидир. Витамин С картошкада 10 мггача бўлади. Яхши томони шундаки у хар бир овқатга солинади ва кўп истеъмол қилинади. Карам, кўк пиёз, помидорда витамин С кўп бўлади. Наъматакда, хом ёнғоқда, қора смородина мевасида, қизил қалампирда витамин С энг кўп миқдорда бўлади. Игнабарглилар настойкасида, шунингдек апелсин, лимон, облепихада витамин С жуда кўп. Озиқ овқат қиздирилганда ва узоқ сақланганда витамин С кўп нобуд бўлади. Махсулотлар ачитилганда витамин С сақланади. Кўкламда янги кўк пиёз ва баъзи консерваланган махсулотлар жуда фойдали. Масалан томат-паста, кўк нўхатда витамин С яхши сақланади. Азизлар бундан ташқари оила ва никох, фақат эркаклар учун, ёки фақат аёллар учун деган мавзулар сизни қизиқтирса, бизнинг www.najot.com сайтимизга кириб кўринг.\nЮсуфнинг замонавий қиёфаси\nИсо Масих нечта табиатга эга?


Тожикистон парламенти диний партиялар ташкил этишга тақиқни қонунийлаштирдиHaqida.net\nHome Dunyo Тожикистон парламенти диний партиялар ташкил этишга тақиқни қонунийлаштирди\nТожикистон парламенти диний партиялар ташкил этишга тақиқни қонунийлаштирди\nТожикистон парламентининг қуйи палатаси «Виждон эркинлиги ва диний уюшмалар тўғрисида»ги қонунга тузатишлар киритди ҳамда мамлакатда диний партиялар тузишни расман тақиқлади.\nТузатишларга кўра, Тожикистонда диний таълимни фақат давлат таълим муассасаларида олиш мумкин, дея айтиб ўтди парламент депутати Жаббор Аҳмадов.\nТожикистон ўз ҳудудида диний партия кўп йиллар давомида фаолият юритган минтақадаги ягона давлатдир. Тожикистон Исломий уйғониш партияси (ТИУП) СССР парчаланиб кетишидан олдин тузилган бўлиб, 2015 йилнинг кузида давлат тўнтаришига уриниш ҳаракатида иштирок этиш айблови билан ёпилган.\nҚонунга киритилган яна бир тузатиш, мамлакатда диний сиёсатни шакллантиришда давлатнинг устунлигини таъминлайди. Бир неча йилдан бери давлат диний соҳани бошқариш функцияларини ўз зиммасига олди. Ҳозирги пайтда Тожикистоннинг Уламолар кенгаши давлат томонидан тўла назорат қилинмоқда ва имомлар давлат хизматчилари сифатида маош олади.\nҚонунга киритилган янги тузатишлар бўйича, маҳаллий ҳокимият органларига маҳаллий тадбиркорлар номларини янги масжидларга қўйишга рухсат бермаслик вазифаси топширилди. Масжидларда ислом дунёсида машҳур бўлган шахсларнинг исмлари бўлиши керак, дейди Жаббор Аҳмадов.\nРоналду Чемпионлар лигасида яна бир рекорд ўрнатди


"QO’QON 1912" профессионал футбол клуби » Бахтиёр Ашурматов:”Биз учун чемпионат энди бошланаётгандек туюлмоқда”\nБахтиёр Ашурматов:”Биз учун чемпионат энди бошланаётгандек туюлмоқда”\nCoca Cola суперлигасининг 23-туридан ўрин олган “Пахтакор” – “Қўқон-1912” ўйинидан кейинги матбуот анжуманининг биринчи қисмида жамоамиз устози Бахтиёр Ашурматов иштирок этди.\n– Авваламбор, “Пахтакор”ни бу йилги мавсумдаги чемпионлик билан табриклайман. Улар бу йилги мавсумда чемпионликка муносиб ўйин намойиш этишди ва бошқа жамоалардан кучли эканликларини исботлашди. Чемпионликка катта меҳнат эвазига ҳаққоний эришишди. Ўйинга келадиган бўлсак, афсуски, “Пахтакор”га қарши баҳсда шунча имкониятга эга бўлиб, ҳимояда бундай хатоларга йўл қўйиш ачинарли. Ҳимояда хатоларга йўл қўйганимиз туфайли бугун мағлубиятга учрадик.\nБугунги баҳсда вазиятлар яратиш бўйича устунлик қилган бўлса-да, рақибимиз ғалаба қозониши бу уларнинг маҳорат борида кучли эканлигини англатади. Рақибимиз яримта имкониятдан ҳам гол урмоқда. Вазият яратган ўйинчиларимиз бироз шошиб қолган бўлишлари мумкин. Ҳимоядаги хатоларга келсак, футболчиларимиз онгида “Пахтакор” кучлироқ жамоа деган фикр бўлган бўлиши мумкин. Факт шуки бугун мағлуб бўлдик. Бугун аламли мағлубиятни қабул қилиб олдик, десам ҳам бўлади. Биз кўп вазиятларга эга бўлгандик.\nҚолган ўйинларга йигитларни қандай тайёрлашим мумкин. “Пахтакор” билан ўйин олдидан ҳам футболчиларга биз учун мавсум энди бошланди деб айтгандим. Сўнгги турларда чемпионат баҳслари анча қизиқарли кечмоқда. Энг яқин таъқибчиларимиз ҳам ғалаба қозонишмоқда. Хатоларни устида ишлаймиз дейишимиз ҳам мумкин эди. Қолган ўйинларда янада кучли иштиёқ билан майдонга тушиб, Қўқон тарихидаги энг яхши кўрсаткичга эга бўламиз. Олдинда бизни қийин ўйинлар кутиб турибди. “Локо” билан бўладиган баҳс ҳам, “водий дербилари” ҳам осон бўлмаслиги турган гап. Жангаворлик ва кучли руҳият эвазига кейинги беллашувларда кутилган натижага эришишимиз мумкин. Айтганимдек, чемпионат биз учун энди бошланяпти.\nЙигитларимиз ҳар бир ўйинда борларини бериб ҳаракат қилишмоқда.


Хоразмда обунадан тушган 776 млн сўм талон-тарож қилинди\nХабарда айтилишича, Бош прокуратура ҳузуридаги Департаментнинг Хоразм вилоят бошқармаси томонидан “Матбуот тарқатувчи” АК ходимлари билан ҳамкорликда терговга қадар текшириш ўтказилган.\nҚўшимча қилинишича, мазкур ҳолатлар юзасидан О.К. ва М.Р.ларга нисбатан Ўзбекистон Республикаси Жиноят кодексининг тегишли моддалари билан жиноят ишлари қўзғатилиб, тергов ҳаракатлари ўтказилмоқда.\nСурхондарёда коллеж бош ҳисобчиси 221,8 млн. сўмни талон-тарож қилди\nСурхондарёда мактаб директори ўқувчини дарсга кеч қолгани учун урди\nРасул 21 май 2019 21:26\nУзбекистоннинг барча вилоятларида шу холатни учратиш мумкин.Айрим каттаконлар гуёки халк обуна нашрларини укиши керак деб узларини куйинчак килиб курсатадилар,аслида эса факат уз чунтакларини уйлайдилар.Таълим сохасида бу коррупсия хали хам авжида. Натижада нашрлар редакциялари айбсиз айбдорлар булиб колмокдалар.


Муаммолар жамоатчилик иштирокида ҳал бўлади - zarnews.uz\nАввал хабар қилганимиздек, бугун, 26 февраль куни халқ депутатлари вилоят Кенгашининг йигирма тўртинчи сессияси бўлиб ўтди.\nСессия ишини вилоят ҳокими, Кенгаш раиси Э.Турдимов олиб борди.\nФирибгарлик жиноятлари сони ортган\nДепутатлар дастлаб вилоят ИИБ бошлиғи Ш.Раҳмоновнинг 2020 йилда жиноятчиликнинг олдини олиш ва ҳуқуқбузарликлар профилактикасини таъминлаш борасидаги ишлар тўғрисидаги ҳисоботини тинглади.\nҚайд этилишича, куч ва воситалардан тўғри, унумли фойдаланилгани натижасида қотиллик, оғир тан жароҳати етказиш, ўғирлик, талончилик, босқинчилик, безорилик каби жиноятлар камайган. Бироқ барча соҳалар бўйича қайд этилган жиноятлар 2019 йилга нисбатан 291 тага ёки 5,8 фоизга ошган. Жумладан, ўртача ва енгил тан жароҳати етказиш, фирибгарлик жиноятлари кўпайган.\nАксарият ҳолларда оддий фуқаролар, яхши ният билан йиллаб сармоя йиққан кишилар фирибгарлик жиноятларида жабрланмоқда. Биргина хусусий бандлик агентликларидан 800 нафарга яқин жисмоний шахслар турли миқдордаги пулга чув тушган.\nСессияда бу турдаги жиноятларнинг олдини олишда, аввало, жамоатчиликнинг хабардорлик даражасини ошириш зарурлиги қайд этилди.\nСтатистик кўрсаткичлар яширилмайди\nВилоят ИИБ бошлиғи Ш.Раҳмоновнинг билдиришича, мавжуд маҳаллаларнинг 173 тасида жиноятчилик барқарор. Шу боис, мазкур маҳаллалар "сариқ" тоифага киритилган. 254 тасида эса жиноятчилик ва ҳуқуқбузарлик билан боғлиқ кўрсаткич ошгани учун "қизил" тоифада қоляпти. 673 та маҳалла эса "яшил" тоифага ўтказилган.\nМуҳокамалар чоғида ички ишлар идоралари фаолиятида асосий эътироз тергов фаолияти билан боғлиқ бўлаётгани қайд этилди. Ўз навбатида, Ш.Раҳмонов бу гапда жон борлигини тан олди. Вилоят ИИБ тергов бошқармаси мутасаддиларига тегишли чора кўрилган.\nДепутатлар айни кунларда Самарқанд шаҳрида синтетик гиёҳвандлик моддалари рекламаси кенг тарқалиб бораётгани, бу ҳолат турли оғир оқибатларга олиб келишини билдирди. Ушбу йўналишда ички ишлар идоралари ҳамда тегишли ташкилотлар, кенг жамоатчилик эътибор қаратиши зарур бўлган вазифалар белгилаб олинди. Йўлларда тезликни чекловчи қурилмаларни амалдаги тартиб асосида ўрнатиш бўйича махсус ишчи гуруҳ ташкил қилинадиган бўлди.\nГаз ҳисоблаш ускунаси бепул ўрнатилади\nСессия ишида “Самарқандҳудудгаз” газ таъминоти филиали директори О.Исоқулов вилоятда табиий газ назорати ва ҳисобининг автоматлаштирилган тизимини жорий этиш борасида амалга оширилаётган ишлар тўғрисида ҳисобот берди.\nҚайд этилишича, 2020 йилнинг май ойидан аҳоли хонадонларига электрон газ ҳисоблагичлар ўрнатилмоқда. Ўтган йили 79 минг 450 та газ ҳисоблагич ўрнатиш режалаштирилган. Бироқ пандемия сабаб газ ҳисоблагичнинг эҳтиёт қисмларини Италиядан олиб келишда муаммолар бўлган. Шу сабабли вилоятга 16 минг 689 та газ ҳисоблагич ажратилган.\nЖорий йилда бу борадаги ишларни жадаллаштириш ҳисобига 1 июлга қадар барча аҳоли хонадонларига тўлиқ замонавий газ ҳисоблаш ускуналари ўрнатилади. Газ ҳисоблагич ҳамда унинг ҳимоя қутиси, регулятор (босим ростлагич)ни ўрнатиш “Hududgazta’minot” АЖ томонидан бепул амалга оширилмоқда. 20 дан ортиқ қурилиш-монтаж фирмалари, 170 дан зиёд бригадалар жалб қилинган мазкур юмушни белгиланган вақтда якунлаш мақсадида “Hududgaz Samarqand” газ таъминоти филиали қошида бутловчи қисмлар тайёрлаб бериш цехи ташкил қилинган.\n“Ақлли” газ ҳисоблагичларнинг ўрнатилиш сифати филиал томонидан доимий назоратга олинган. Муаммолар юзага келганда камчиликлар тўғрилаб берилади.\nТамагирликларнинг олдини олиш мақсадида 66-239-78-12 телефон рақамига, шунингдек, ижтимоий тармоқлар орқали мурожаат қилиш имконияти яратилган.\nБозорда соғлом рақобатни ривожлантириш етарли эмас\nДепутатлар монополияга қарши курашиш вилоят ҳудудий бошқармаси бошлиғи А.Бекқуловнинг 2021 йилда амалга оширилиши белгиланган устувор вазифалар тўғрисидаги ҳисоботини тинглаб шундай хулосага келишди.\nҚайд қилинганидек, бошқарма томонидан ташқи реклама воситаларининг жойлаштирилиши, қонун талабларига мос бўлиши юзасидан деярли ҳеч бир иш амалга оширилмаган. Депутатлар ваколати бўлишига қарамасдан, истеъмолчилар ҳуқуқларини ҳимоя қилиш борасидаги ишлар салмоғи кам эканлигига қаттиқ эътироз билдирди. Хусусан, табиий газ ва электр таъминоти корхоналари ва истеъмолчи ўртасидаги шартномада жисмоний ёки юридик шахслар учун етарли ҳуқуқлар белгиланмаган.\nШунингдек, иқтисодиёт субъектлари ўртасида соғлом рақобатни ривожлантириш борасида ишлар бугунги кун талабига жавоб бермайди. Сессияда тизим фаолиятини жонлантириш борасида зарур чора-тадбирлар белгилаб олинди.\nБюджетдан ташқари жамғармадан кимга, қанча ажратиляпти?\nСессия якунида вилоят маҳаллий бюджетининг қўшимча манбаларидан фойдаланиш тўғрисидаги масала кўриб чиқилди. Яъни, 2021 йил 1 январь ҳолатига шаклланган эркин қолдиқ маблағларини қайси мақсадларга ажратиш зарурлиги муҳокама қилинди.\nХусусан, вилоят ҳокимлиги ҳузуридаги вақтинча меҳнат фаолиятини амалга ошириш учун хорижга чиқиб кетган ва мураккаб молиявий аҳволга тушган фуқароларга моддий ёрдам бериш жамғармасига 100 миллион сўм ўтказиб бериладиган бўлди. Шунингдек, Ургут туманидаги ҳарбий хизматчиларни уй-жой билан таъминлаш учун 3,7 миллиард сўм, Нарпай тумани Саловат маҳалласидаги 1020 ўринли 17-умумий ўрта таълим мактабини мукаммал таъмирлашдан вужудга келган қарздорликни қоплаш учун 1,6 миллиард сўм маблағ ажратилиши тасдиқланди.\nВилоят маҳаллий бюджетидан ажратилаётган ҳар бир сўм маблағ бўйича вилоят молия бош бошқармаси бошлиғи тушунтириш берди.\nДепутатлар сессияда муҳокама қилинган масалалар юзасидан қарор қабул қилди.


"Орзуим - ўз ватанимда Оллоҳга жонимни топшириш"\n29 июн 2022, Тошкент вақти: 05:34\nСожида опа¸ гарчи Ўзбекистондан узоқда бўлса-да¸ ўзбекча ҳаëт тарзини давом эттираëтгани¸ ўзи ва турмуш ўртоғи Алибой ака учун невараларни эркалашдан завқлироқ нарса йўқлигини айтади.\nБугунги қаҳрамонимиз - мухолифатчининг рафиқаси бўлгани учун курраи заминни саргардон кезган¸ оиласининг бир қисми Самарқандда¸ яна бири Канадада¸ ўзи эса Норвегияда яшаëтган 65 яшар Сожида опа.\n“Айрим пайтлари невараларимни ўйлаб¸ жуда ҳам хафа бўлиб кетаман”.\nСожида опанинг болалик кунлари минглаб бошқа ўзбеклардан фарқ қилмайди.\nСожида опа: Мен Сирдарë вилояти¸ Зомин туманида туғилганман. Ота-онам ўқитувчи бўлган. Бизлар оилада беш қиз¸ икки ўғилмиз. Бизлар ҳаммамиз ўқимишлимиз.\nОта-онам қийинчилик давр бўлишига қарамасдан¸ болаларнинг ўқишига жуда берилган одамлар бўлган. Ҳаммамизни ўқитишган.\nБиз катта бўлиб қолганимизда¸ онамлар пенсияга чиққан эди. Мен ўшанда Самарқандда биология факультетида ўқидим.\nОзодлик: Мактабда¸ институтда ўқиб юрган пайтларингизда¸ глобусга кўзингиз тушиб¸ бир кун келиб Канада¸ Норвегия каби мамлакатларга бораман деб ўйлаганмидингиз? Шу мамлакатлар ҳақида тасаввурингиз бўлганми?\n- Тасаввурим бўлмаган. Ўғлим Канаданинг хоккейини яхши кўрарди. Ҳар доим хоккей кўрардик.\nБолаларимнинг ҳаммаси ўқимишли. Ўзим ишламаган бўлсам ҳам¸ болаларим ўқимишли. Уйда дунëқарашимизга¸ географияга¸ тарихга жуда катта эътибор берардик.\nАмериканинг пойтахтими¸ Канаданинг пойтахтими – Ўзбекистонда пайтимизда ҳаммасини билардик. Лекин ҳеч борамиз деб ўйлаганимиз йўқ.\nКатта ўғлим институтда ўқиб юрган пайтида¸ “Худо хоҳласа¸ мен чет элда яшайман. Битта кнопкани боссам¸ овқат чиқади” деб айтарди¸ биз кулардик¸ дейди Сожида опа.\nСожида опа ўзбек мухолифатининг кекса вакилларидан бири Алибой ака Йўляхшиевнинг рафиқаси. Алибой ака Йўляхшиев тазйиқларга учраб мамлакатни тарк қилганида¸ унга эргашиб ватандан айри тушишни истамаган эди.\nСожида опа: Инсоннинг бошига шундай нарсалар келиб турадида. Энди билиб олдик: Оллоҳ бор экан¸ яккаю-ягона Оллоҳга сиғиниш керак экан.\nБизлар энди фолчи-молчиларга бориб юрганмизда. Энди суҳбат деганингизга айтаяпман. Борганимизда битта қизимга “Сен Америкага кетасан” деди.\nОзодлик: Қачон бўлди бу гап?\nСожида опа: 1993 йиллармиди¸ 1994 йиллармиди. Шу гапни айтганида ҳаммамиз “Бўлиши мумкин эмас” деб куламизда.\nË Америкага¸ ë Канадага¸ ë Норвегияга кетаман деган нарса хаëлимга келган эмас. Тақдир экан. Нима дейсиз энди.\nКанада ва Норвегия деган номларни эшитган бўлса-да¸ бир кун келиб бу юртларда яшаш фикри Сожида опанинг хаëлига ҳам келмаган эди.\nОзодлик: Дастуримизнинг ҳам номи “Давр менинг тақдиримда”. Мана сизнинг тақдирингиздаги 20 йиллик давр. Алибой ака билан бошида Москвага келдингиз-а?\nСожида опа: Йўқ¸ бизларнинг келишимиз бошқача бўлган.\nОзодлик: Қандай бўлган?\nСожида опа: Мен оғир касал эдим. Амалиëтдан чиқдим¸ амалиëтни нотўғри қилишди. Беш йилми-олти йилми жуда оғир касал бўлиб ëтдим.\nБу кишининг (хўжайинимнинг демоқчи – таҳр.) иш жойларида жуда кўп нарсалар бўлди. Бу кишига қарши чиққан кўп одамлар бўлди. Умуман бу киши ҳам ўша ерда ишлай олмаслигини билди.\nКейин бу киши чиқиб кетишга ҳаракат қилди. Чиқиб кетишга ҳаракат қилганида¸ бизлар ҳеч нарса деганимиз йўқ. Вазият шундай экан¸ деб индаганимиз йўқ.\nБу киши чиқиб кетди. Бизлар қолдик. Бола-чақа билан тирикчиликни ўтказиб юрдик. Айрим пайтлари бу киши ëрдам бериб турди.\nТурмушга чиқмаган иккита кичкина қизим бор эди. У пайтлари бу қизларим Туркияга келиб кетиб юрарди. Хўжайиним иккита қизимизнинг Туркияга келишини таклиф қилди. Шундай қилиб иккита қизимизни Туркияга жўнатдик. Улар Туркияда икки ой туришди.\nЭнг кичкина қизим ҳуқуқшуносликка сиртдан ўқишга кирган эди. Шунинг диплом оладиган вақти яқинлашган эди. У икки ой ўтгач¸ Туркиядан қайтди. Катта қизим эса қолди.\nКатта қизим мендан ажралиб ўрганмаган эди. У телефонда дод деб йиғлаб “Опа¸ келинг. Мен яшай олмаяпман” деди.\nШу баҳона билан мен Туркияга келдим. Шу билан кейин бизлар Канадага келиб қолдик. Энг кичкина ўғлим билан хўжайиним Норвегияга қараб кетди.\nОзодлик: Икки дунë бир қадам эканда. Шунақа бўлиб қолипти. Шуни ўйлаганмидингиз?\n- (кулиб) Йўқ¸ асло. Ўзбекистонда ҳам мен болаларим кўп бўлганлиги учун ҳеч қаерга чиқмаганман. Бу нарса менинг хаëлимга ҳам келмаган.\nҚариндошларимизнинг уйига икки-уч марта борганман. Бундан бошқа ҳеч қаерга чиққан эмасман. Бу нарса етти ухлаб тушимга кирмаган¸ дейди Сожида опа.\nҲаëт ҳар ерда ҳаëт. Сожида опа ўғил уйлади¸ қиз чиқарди. Бугун набиралар тарбияси билан банд.\nСожида опа: Ўзбекистонда иккита қизим турмушга чиққан¸ битта ўғлим уйланган эди. Норвегияда битта қизимни турмушга бердим.\nОзодлик: Норвегияда қиз чиқариш қандай бўлди? Қизингизни кимга бердингиз?\nНорвегияда қизига Самарқанддаги каби катта тўй қилолмаган бўлса-да Сожида опа¸ қизининг оиладаги бахтидан мамнун.\nСожида опа: Илгари Туркманистондан Ироққа чиқиб кетган оилалар бор экан. Улар ҳам уруш туфайли биздан анча олдин бу ерга келиб қолишган. Шуларнинг ўғлига турмушга бердим. Кичкина қизим ҳали турмушга чиқмаган. У ҳозир Канадада.\nОзодлик: Тўй қилдингизми¸ қанақа бўлди? Самарқанддагидан фарқли бўлдими?\nСожида опа: Канада ва Норвегияда танишларимиз бор эди. Косовадан¸ Югославиядан¸ Арабистондан келган мусулмонлардан танишларимиз бор эди.\nЎзи биринчи келган пайтимизда умуман танишимиз йўқ эди. Дадаси билан кичкина акаси “Эркакларни алоҳида¸ аëлларни алоҳида қилиб ўтказамиз” деди. Бизда энди бунақа қилиб бева аëлларни турмушга беради, дедик.\nМен: “Қандай қилиб бундай қиламиз? Бу бева эмаску. Ахир бунинг тўйи бўлаяптику!” дедим. Булар “Кимни чақирамиз?” деди.\nКейин мен куëв билан ҳам маслаҳатлашдим. “Бу ҳам ҳаëтда бир марта турмушга чиқади. Бунинг ҳам орзу-ҳаваси бор. Биз Ўзбекистонда бўлганимизда¸ 300-400 одам чақирардик” дедим.\nШу билан куëвимиз пича ўйлади. Буларнинг у ер¸ бу ердан келган беш-олтита одамлари бор экан.\n“Ўшаларни чақирамиз. Бир уйда аëллар¸ бир уйда эркаклар бўлмайди. Бир жой танлаймиз. Шу ерда тўй қиламиз” деди. Хурсанд бўлдик. Тўйимиз яхши ўтди. 30-35 та киши бўлди.\nОзодлик: Қизингиз бахтлими?\nСожида опа: Ҳа¸ у жуда бахтиëр. Битта ўғли бор. Боласини еру кўкка ишонмайди. Мен Канадада пайтимда¸ “Қизларимнинг ëши катта бўлиб кетди. Энди қандай бўлар экан” деб жуда кўп ўйланар эдим.\n“Бирортага тегинглар. Мусулмонлар борку” десам¸ қизларим хоҳламас эди. Ҳозир энди “Она¸ тўғри айтган экансиз. Ҳозир бахтиëрман. Фарзандим бор”, деб хурсандчилигини билдиради. Мен ҳам хурсандман.\nОзодлик: Мана сиз мухолифатчига рафиқа бўлиб анча қийинчиликларни кўрдингиз.\nСожида опа: Жуда ҳам кўп қийинчиликларни кўрдим. Ҳозир ҳам соғлигим яхши эмас. Касалвандман.\nОзодлик: Ўз бошингиздан кечирганларингизни болаларингизга раво кўрасизми?\nСожида опа: Йўқ¸ мен буни болаларимга асло раво кўрмайман. Инсон ҳаëтга бир марта келади.\nМен ҳам “Инсон ҳаëтган бир марта келади. Орзу-ҳавасларини кўрсин” деб айтмайман. Масалан¸ ҳаддан ташқариликни мен ўзим ҳам хоҳламайман.\nОзодлик: Алибой ака мухолифат бўлганидан кўра¸ олим бўлиб¸ илм қилиб юраверса яхши деб ўйлаб¸ у кишига дакки бермаганмисиз?\nСожида опа: Мен Ўзбекистонда бу кишини жуда кўп қайтарганман. Мен сиëсатни жуда ëмон кўрганман. Болаларимга “Сиëсатга аралашманглар” деб келардим.\nВатанимнинг миллати шунча хорликда¸ зорликда яшаса ҳам¸ негадир мен сиëсатни ëмон кўраман. Оллоҳ Таоло “Мен севган одамни сев¸ севмаганни севма” деган.\nАслида мусулмонлар деймиз. Лекин ўйлаб қарасангиз¸ улар мусулмонлар эмасда. Мусулмонларни кўрган пайтимда¸ уларнинг қилган қилиқлари¸ дунëқарашлари¸ болаларига қилган муомалалари менга озроқ ëқмайди.\nОллоҳга шукур 11 нафар неварам¸ бир нафар чеварам бор. Мен энди фақат шуларни ўйлайман. Туриб-туриб ҳар замонда бу кишига (хўжайинимга демоқчи – таҳр.) “Бу болаларнинг ғайридинлар ëнига келишига биз сабабчи бўлганмиз. Оллоҳ бизни кечирармикан?” деб айтаман.\nБулар ëшлар. Буларни бошқариш жуда қийин. Биринчидан¸ бу ерда тарбия масалалари жуда ëмон. Буларнинг билими қандай бўлар экан¸ ҳаëт тарзи қандай бўлар экан, деб ўйлаб гоҳида хафа бўлиб қоламан.\nАйрим пайтлари невараларимнинг келажакдаги ҳаëти қандай бўлар экан деб ўйлаб хафа бўлиб кетаман.\nЎзингиз билсангиз керак¸ болаларнинг тарбия масаласида мен бу мамлакат билан келишмадим.\nСожида опа¸ эркинликда яшаëтган невараларининг ўзбекча гапирмай¸ ўзбекча ўйламай қолаëтганидан ташвишда.\nОзодлик: Нимаси ëқмади? Эркин бўлса¸ Ўзбекистондагидай МХХ келиб текширмаëтган бўлса.\nСожида опа: Гап эркинлигида эмасда. Айниқса¸ қизларнинг ҳаëти тўғрисида жуда кўп ўйланаман. Болаларим: “Сиз битта оилангизни эмас¸ бутун дунëни ўйлайсиз. Ҳеч тинчимайсиз. Нимага бунча ўйлайсиз?” дейди.\nОзодлик: Оилангизнинг ярми Канадада¸ ярми Норвегияда¸ ярми Самарқандда. Шу маънода бутун дунëни ўйлаганингиз ҳам тўғрида.\nСожида опа: (кулиб) Ҳа¸ тўғри. Буларни ҳам ўйлайман. Бу ердаги ўғлим “Она¸ бир кун мен Канадага кетаман” дейди.\nМен “Тўғри қиласан болам. Бир бирларингизга яқин бўлганларинг маъқулроқ” дейман. Энди бирлашишнинг ҳаракатини қилиб ëтибмиз.\nБир оëғи Норвегияда, яна бир оëғи Канадада бўлган Сожида опа, қани эди бандаликни ватанимда бажо келтирсам деб орзу қилади.\nСожида опа: Алҳамдилуллоҳ¸ иншооллоҳ. Оллоҳ менга умр бериб турса¸ сизга тўғри келадими келмайдими, ўзимнинг ичимдаги гапларимни айтаяпман¸ қабринг мўминларнинг ëнида бўлсин деган.\nМенинг биттаю-битта орзуим ўз ватанимда Оллоҳга жонимни топшириш.\nМасалан¸ ҳозир невараларим ўзбек тилида гаплаша олмайди. Жуда хафа бўлиб кетаман.\nБолаларим мендан олдин Канадага келган эди. Мен келсам¸ болаларим ўзбек тилини унутаëтган экан.\nМен болаларимга “Наҳотки ўз тилларингни унутиб юборасизлар. Болаларингга ҳам ўзбек тилини ўргатинглар” дедим.\nОзодлик: Мана шунча йўл босибсиз. Чиқарган хулосангиз қандай?\n- Нима дейишим керак. Хулосам, ватанимни жуда севаман. Халқини ҳам севаман. Инсоннинг ичида яхшиси ҳам бўлади¸ ëмони ҳам бўлади. Худди шунга ўхшаб буларда яхшиси ҳам бор¸ ëмони ҳам бор¸ дейди Сожида опа.\n"Давр менинг тақдиримда" дастурининг бугунги қаҳрамони мухолифатчига рафиқа бўлгани учун саргардон бўлган Сожида опа Йўляхшиева бўлди.\nОрзуим ўз ватанимда Оллоҳга жонимни топшириш


Зеленскийнинг нафақат кинода ҳаётда ҳам президент бўлиш орзуси ушаладими 4-12-2021, 15:52 | Zamin.uz\n22:16 / 29.03.2019\nЗеленскийнинг нафақат кинода, ҳаётда ҳам президент бўлиш орзуси ушаладими?\nЯна икки кундан сўнг, яъни 31 мартда Украинада президентлик сайловларининг биринчи тури бўлиб ўтади. Сайлов бюллетенларида 31 номзод номи кўрсатилган. Аммо айни вақтга келиб, ижтимоий тадқиқотлар натижаларига кўра, номзодларнинг беш нафари рейтинг кўрсаткичлари бўйича бошқалардан анча пешқадамлик қилмоқда.\nШундай қилиб, нафақат Украина, балки жаҳон сиёсати майдонида машҳур бўлган ва етарлича молиявий имкониятлар ва сайловларда яхшигина тажрибага эга бўлган мамлакатнинг амалдаги президенти Пётр Порошенко, Олий рада депутати Юлия Тимошенко, Олий раданинг яна бир депутати Юрий Бойко ҳамда «Фуқаролик позицияси» партияси раҳбари Анатолий Гриценкони улардан анча ёш ва бу каби сайловларда тажрибасиз, қолаверса, сиёсатдан кўра шоу-бизнесга яқин бир номзод – 41 ёшли комик актёр Владимир Зеленский ортда қолдирмоқда.\nУ шу пайтгача 32,1 фоиз овоз билан етакчилик қилиб турибди. «Эски сиёсатчилар» ҳақида озми-кўпми хабардорлигимизни инобатга олган ҳолда, бугун асосан украиналик ёшларнинг қўллаб-қувватловига эришиб келаётган Владимир Зеленскийнинг сайловолди дастури, рақибларидан устунликлари ва камчиликлари, шунингдек, энг муҳим жиҳат ҳисобланган Россияга нисбатан муносабати ҳақида интернет материаллари асосида имкон қадар маълумот беришга ҳаракат қиламиз.\nТаржимаи ҳоли. Владимир Зеленский 1978 йилнинг 25 январида Кривой Рогда дунёга келган. юридик маълумотга эга, лекин ўз соҳасида бир кун ҳам ишламаган. Ижодий фаолиятини КВНда бошлаган Зеленский телекўрсатув раҳбари Александр Масляков билан муроса қила олмай, ўзининг «Квартал 95» номли студиясига асос солган. Студия асосида турли ҳажвий шоулар, комедик филм ва сериаллар яратган. Шулардан бири бўлмиш «Слуга народа» («Халқ хизматкори») телесериалида Зеленский Украина президентига айланган оддий ўқитувчи образини ижро этган.\nСайловолди дастури. Фақат бир муддат президент бўлишини таъкидлайди. Қабул қилмоқчи бўлган илк қонуни – «Халқ ҳокимияти тўғрисида». Бу қонун халқнинг референдумлар орқали ҳукумат олдига вазифалар белгилаб беришига имкон яратади. Ҳар бир ишбилармон ўз даромадининг беш фоизини қонунийлаштириш ҳуқуқига эга бўлади. Ҳар бир бола давлат томонидан ўзлаштирилаётган табиий захиралардан ўз ҳисобига даромад йиғиб бора олади. Имтиёзлар ва субсидиялар монетизация қилинади. Украина экологик тоза маҳсулотлар сотадиган жаҳон бозорига айланади.\nСиёсатга қадам. Зеленский 2013 йили «Евромайдон»ни қўллаб-қувватлаб, иштирокчилар олдида нутқ сўзлаган. Украина шарқидаги можаролар бошлангандан буён мамлакат армияси ҳаракатларига хайрихоҳлик билдириб, бир неча бор Донбассдаги ҳарбий ҳаракатларда иштирок этаётган ҳарбийлар учун концертлар берган. Шунингдек, «95-квартал»даги бошқа иштирокчилар билан бирга Украина армияси эҳтиёжларига бир миллион гривна ҳадя қилган.\nУ Донбасс масаласини урушсиз, Москва ва шахсан Путин билан тўғридан-тўғри мулоқот қилиш йўли билан ҳал этишни таклиф қилади. «Минск келишуви ишламаяпти. Тўғрими? Тўғри. У ерга урушга борайликми? Шахсан мен бунга қаршиман: эҳтимол мен «Квартал»да жуда қаттиққўл раҳбардирман, лекин бу ерда гап инсоният ҳаёти ҳақида кетяпти. Ва мен инсонлар ҳаётини биринчи ўринга қўяман: одамларни асраш – бизнинг асосий мақсадимиз. Шу боис «биз армия билан борамиз» шаклидаги ҳар қандай вариантни дарҳол рад этаман,» – дея ўзининг тинчликпарварлик сиёсатини маълум қилган эди интервюларидан бирида у.\nРоссия ҳақида. «Мен у ерга томоша қўйгани бора олмайман, бундан ўзимни шунчаки ёмон ҳис қиламан». Шу фикрининг ўзи Зеленскийнинг Россия ҳақидаги қарашларини яққол ифодалайди. Аммо актёр Россия билан келишмовчиликларни икки томонлама музокаралар йўли орқали ҳал этиш мумкин деб ҳисоблайди. Унга кўра, Москва нима хоҳлаётганини англаш ва унга нисбатан жавобларни умумхалқ референдумида тасдиқлатган ҳолда ҳаракат қилиш керак, деб ҳисоблайди.\nЮтуқлари. Аввало, Владимир Зеленский Украина сиёсий майдонида «номига доғ тушмаган, янги» имиж сифатида намоён бўлди. Айнан шу жиҳат коррупция ва ваъдалардан чарчаган халқ учун умид учқуни бўлиб турибди. Иккинчидан, сайловчилар уни «Слуга народа» сериалининг коррупцияга ботган амалдорлар билан муроса қилмайдиган ҳалол қаҳрамони сифатида билади. Учинчидан, ўз тарғибот ишларини бутун Украина бўйлаб концертлар кўринишида ўтказа олади. Одамларнинг турли шоуларга ўчлигини инобатга олсак, бу унга кутилган самарани бермоқда.\nКамчиликлари. Сиёсий ёки ижтимоий фаолиятда тажрибаси йўқлиги – унинг асосий камчилиги сифатида кўриляпти. Бундан ташқари, кўплаб сиёсатчилар уни зиддиятли шахс бўлмиш олигарх Игор Коломойский билан яқин алоқада экани ҳақида гапиришмоқда. «Зеленскийнинг ўз сиёсий қарашлари йўқ ва осонликча фитна қурбони бўлиши мумкин. Сиёсий тажриба бундай одамлар хавфли бўлишини таъкидлайди. Чунки улар барқарор мафкуравий муносабатга эга эмаслар ва тажрибали интриганлар қўлида ўйинчоқ бўлиб қолишлари мумкин», – дейди сиёсатшунос Михаил Погребинский.\nШунингдек, Россияда бизнеси мавжудлиги тўғрисидаги маълумотлар ҳам унинг имижига соя солиши мумкин.\nШахсий ҳаёти. Оилали. Зеленский параллел синфдан ўқиган Елена Кияшкога уйланган. Уларнинг икки нафар фарзанди – Александра (2004 й.) ва Кирилл (2013 й.) бор.\nХуллас, «Биргаликда амалга оши-рамиз!» шиори остида Украина президентлигига даъвогарлик қилаётган Владимир Зеленскийнинг ниятлари эзгу. Бошқа номзодлар ҳам ўз қарашларидан келиб чиққан ҳолда Украинага катта ваъдалар бермоқда. Биз эса мамлакат бошқаруви келажакда кимга насиб қилишидан қатъи назар, Украинани низолардан холи демократик давлатга айлантиришини истаб қоламиз. Ва бу борада украин халқига фақат ва фақат тўғри танлов ва донишмандлик тилаймиз. “Замин” янгиликларини “Одноклассники”да кузатиб боринг\nЯнгиликлар » Дунё » Зеленскийнинг нафақат кинода, ҳаётда ҳам президент бўлиш орзуси ушаладими?


Биргаликда бу синовни енгамиз — 21asr.uz\nНе-не жанг-жадалларни кўрган халқимиз бугун ҳам яна бир уруш қаршисида мардоновор турибди. Ҳа, бу кўзга кўринмас уруш аслида. Коронавирус пандемиясининг мамлакатимиз узра соя солаётгани барчамизни карантин ўчоғига ташлади. Муҳтарам Президентимиз томонидан халқ саломатлиги, хавфсизлиги йўлида эълон қилинган карантин барчани ҳушёрликка чорламоқда. Демак, бу шунчаки шамоллаш, тумов хасталиги эмас, унинг дастидан ёшу кекса азият чекиши мумкин. Коронавирус ёш ҳам, ирқ ҳам, миллат ҳам, жинс ҳам танламаяпти...\nТасаввур қилинг, касалланганларнинг яқинлари, оиласи ёнида бўлолмайди, қўлидан тутолмайди, бағрига маҳкам босолмайди. Ҳимоя кийимлари, ниқоблари ортида фақат шифокорлар бор... Энг аянчлиси, унинг ортидан келадиган ўлим даҳшати. Маҳалла-кўй тугул, оила аъзолари ҳам жанозада иштирок этолмаётгани кўнгилни эзади.\nШулардан тўғри хулоса чиқариш керак. Айтилган, белгиланган карантинга риоя қилиш зарур. Аммо карантинни бузиш ҳолатлари тўғрисида эшитаётганимиз ачинарли. Ўйлаб қоласан киши: бундайлар ўз саломатлигини-ку ўйламас экан, ахир оиласи, ота-онаси, гулдай фарзандлари йўқмикан? Уларнинг келажаги, падарию волидасининг мушфиқ, болаларининг беғубор нигоҳлари қалқитмасмикан кўчага заруратсиз чиқаётганда.\n“Уйда қолинг” деб бежиз бонг урилмаяпти. Кечани кеча, кундузни кундуз демай фидойилик намунасини кўрсатаётган шифокорлару ички ишлар ходимлари халқ саломатлиги, хавфсизлиги муҳофазаси учун тик оёқда турибди. Касалланганлар сони ортмаслиги учун қўлларидан келганини қилмоқда. Коронавирус кенг тарқалишининг олдини олиш учун оворалар. Аммо айримлар буни тушунмаётганларидан зада бўласан одам.\nБугун давлатимиз томонидан уйда қолган халқнинг каттаю кичиги учун ойнаи жаҳон орқали мазмунли вақт ташкил қилинмоқда. Фарзандларимиз онлайн дарс машғулотлари билан машғул, катталар учун кўнгилочар дастурлар бериляпти. Борики имконият карантин даврида зерикишга ўрин қолдирмасликка қаратилган. Қанча ташкилотлар масофадан иш ташкил қилишди. Ҳаммаси кундагидай, фақат уйда оила аъзоларимиз даврасида қолсак бўлгани. Айтинг-чи, айни шароит тақозо этган паллада бунинг нимаси ёмон, нимаси зерикарли? Қайтанга, халқимиз оиласи, ота-онаси, фарзандлари учун вақти келса иш фаолиятидан ортиниб, ажратолмайдиган вақтини хуш дийдор билан ўтказяпти. Ҳар ишнинг, ҳар мушкулнинг ҳикмати бор, дейишади.\nКелинг, яхшиси, биргаликда бир куч бўлиб синовни енгайлик. Уйда қолайлик!


Туркия уч йил мобайнида нечта F-35 қирувчиларини харид қилишини маълум қилди\n17:38 / 17.11.2016 7111\nРасмий Анқара келаси уч йил мобайнида АҚШдан 24 дона қирувчи-бомбардимончи F-35 самолётларини харид қилади, дея баёнот берган Туркия мудофаа вазири Фикри Ишик.\nАввалроқ, Туркия мудофаа саноати департаменти раҳбари Исмоил Демир, Туркияда F-35 двигателларини ишлаб чиқариш, йиғиш ва хизмат кўрсатиш маркази барпо этилганини маълум қилган эди.\nТуркия бош вазири Бинали Йилдиримнинг сўзларига кўра, 2018 йилда мамлакатга F-35 қирувчиларининг илк партияси етиб келади. “Самолёт бутловчи қисмларининг ярмидан кўпи Туркиянинг ўзида ишлаб чиқилади, шу ерда йиғилади”, -дея ойдинлик киритган эди Туркия ҳукумати раҳбари.\n“Туркия уч йил мобайнида Американинг Lockheed Martin компаниясидан 24 та F-35 самолётини харид қилади. Уларнинг олтитасига аллақачон буюртма берилган. 2018 йилда илк иккита самолёт етиб келади”, — дея Ишик сўзларини келтиради Haberturk телеканали.\nАҚШ энг янги F-35 самолётини илк бор жанг шароитида қўллади\nТуркия АҚШга F-35 ўрнига бошқа қирувчи самолёт сотиб олиши мумкинлигини билдирди\nЯпонияда йўқолиб қолган F-35 қирувчи самолёти бўлаклари топилди


АИ-91 бензини учун биржа котировкаси нархи маълум бўлди » Ўзбекистон янгиликлари – Zamin.uz\n05 сентябрь 2019, 18:48\n2019 йил 26-30 август кунлари "ЎзРТХБ" АЖда ўтказилган биржа савдо натижаларига кўра биржа бозорининг турли товар сегментларида нархлар динамикаси турли йўналишлар бўйича шаклланиб борди.\nКўриб чиқилаётган давр мобайнида 2 518,0 тонна АИ-91 русумли бензин биржа савдоларига қўйилди ва сотилди. Сўнгги савдо ҳафтасида АИ-91 русумли бензини бўйича шаклланган биржа котировкаси товарнинг бир тоннаси учун 6 385,4 минг сўмни, унинг бошланғич нархи эса – 6 216,4 минг сўмни ташкил этди.\nАИ-91 русумли бензиннинг ҳафталик котировкаси аввалги ҳафтага нисбатан жами 0,2 %га ўсди. Биржа савдолари давомида АИ-91 русумли автобензинини сотиб олиш учун буюртмалар юридик шахслар, шу жумладан йирик ишлаб чиқарувчи корхоналар, тадбиркорлик субъектлари ва автомобиль ёқилғи қуйиш шохобчалари томонидан келиб тушди.\nЎтган ҳафтада суюлтирилган газни ишлаб чиқарувчилари биржа савдолари орқали 7 769,7 млн сўмлик 2 020,0 тонна суюлтирилган газ сотишди. Газнинг биржада шаклланган нархи олдинги ҳафтага нисбатан 4 %га ўсиб, бир тонна учун 3 846,4 минг сўмни ташкил этди. Савдоларда харидор сифатида суюлтирилган газни сотиш ҳуқуқини берувчи лицензияга эга корхоналар қатнашди.\nБиржа бозорининг салмоқли қисмини эгаллаб турган пахта толаси ҳам мувозанатни сақлаб келмоқда. Ўтган ҳафта 1 нав 4 тип (ўрта класс)даги пахта толаси бўйича нархлар 1,5 %га пасайиб, бир тонна учун 12 918,3 минг сўмни ташкил этди. Пахта толасини бошқа навларининг нархлари ўртача 10 827,0 минг сўмдан 13 974,6 минг сўмгача бўлди. Биржа савдоларида асосан пахта толасини қайта ишлаш қувватига эга маҳаллий тўқимачилик корхоналари иштирок этди.\nЯнгиликлар » Авто » АИ-91 бензини учун биржа котировкаси нархи маълум бўлди\n16:35 Ўзбекистонда АИ-91 русумли бензин биржада деярли бошланғич нархда сотилди\n16:53 АИ-91 русумли бензин биржада деярли бошланғич нархда сотилди\n21:43 Ўзбекистонда биринчи марта биржада олтин сотилди


Доллар тўла сейфни ўмарган жиноятчиларнинг 4 нафари қўлга олинди - zarnews.uz\nТошкент шаҳрининг Шайҳонтоҳур туманидаги 4 қаватли уйнинг иккинчи қаватида жойлашган хонадондан ичида йирик миқдорда валюта бўлган сейфни босқинчилик йўли билан ўмарган жиноятчиларнинг тўрт нафари қўлга олинди. Бу ҳақда Тошкент ИИББ хабар берди.\n"Босқинчилик" (164-модда 4-банд) моддаси бўйича жиноят иши очилган ва унга кўра, жиноятчилар 20 йилгача озодликдан маҳрум этилиши мумкин эди.\nТошкент шаҳар ИИББ инсонпарварлик нуқтаи назаридан жиноятчиларга мурожаат қилган ва агар улар ички ишлар бўлимига келиб таслим бўлсалар, уларга бериладиган жазо енгиллаштирилишини маълум қилган эди. Афсуски, жиноятга алоқадор шахслар жабрланувчиларга ўғирланган буюмларни қайтариб бериш, қилган ишларига пушаймон бўлиб, ички ишлар органларига ўз ихтиёрлари билан келиш имкониятини қўлдан бой беришди.\nИИББ ходимлари томонидан ўтказилган тергов-тезкор тадбирлар натижасида ушбу жиноятни содир этган жиноятчилар шахси аниқлаштирилган. Уларнинг барчаси муқаддам судланган шахслар эканлиги айтилмоқда.\nЖиноятчиларнинг ёнидан ашёвий далил сифатида пулларнинг бир қисми, ниқоблар ва қўлқоплар топилган.\nТошкент ИИББда улар Қозоғистон чегарасидан қачон ва қаерда кесиб ўтганлиги ҳақида маълумот бор. Улар борасида тезкор-қўлга олиш чоралари кўрилмоқда.


2-сектор штаби эшиги — хотин-қизлар учун очиқ - Huquq.uz\n2-сектор штаби эшиги — хотин-қизлар учун очиқ\n11:55 - 26.02.2021\nБухоро вилояти прокурори раҳбарлигидаги 2-сектор штабида ташкил этилган бепул ҳуқуқий-психологик маслаҳатхона бугунги кунда муаммога дуч келган ҳар бир хотин-қиз учун очиқ. Марказда 6 нафар прокурор аёл ва 12 нафар психолог муаммога учраган юзлаб аёлларнинг дардига малҳам бўлишмоқда. 2020 йилда 384 нафар, жорий йилнинг ўтган даврида 88 нафар хотин-қизнинг муаммоси ўрганилиб, бартараф қилиш чоралари кўрилди. Уларнинг 58 нафари мутахассислиги бўйича ишга жойлаштирилди.\nКонституциямизнинг 63-моддасига асосан оила жамиятнинг асосий бўғини бўлиб, жамият ва давлат муҳофазасида эканлиги эътироф этилади. Агар ажрим сабаби фақат оиладаги келишмовчилик, учинчи шахс аралашуви ёки моддий қийинчилик бўлса уларни бартараф қилишга қаратилган ҳуқуқий маслаҳатлар бериш лозим бўлади.\n2020 йилда Бухоро вилоятида фуқаролик ишлари бўйича судларга ва ФҲДЁ органларига ажрим билан боғлиқ 1514 та ариза келиб тушган. Вилоят прокурори секторида ташкил қилинган хотин-қизлар ҳуқуқий психологик маслаҳатхонасида 2020 йилда ажрим ёқасига келиб қолган 286 та, жорий йилнинг ўтган даврида 27 та оилани яраштириш чоралари кўрилиб, 159 нафар аёлга ҳуқуқий ва психологик маслаҳат берилган.\nБундан ташқари, ижтимоий ҳимояга муҳтож 1533 нафар хотин-қизга турли хил ёрдам кўрсатилиб, уларнинг 436 нафари ишга жойлаштирилди. 293 нафарига 240 млн. сўм моддий кўмак, 160 нафарига тиббий ёрдам ва 50 млн. сўмлик дори-дармон берилди. Тадбиркорлик қилиш истагини билдирган 520 аёлга имтиёзли кредит ажратилиши таъминланган.


Токио—2020. Олимпиаданинг дастлабки кунида 9 нафар ўзбекистонлик спортчи ўз юришини тўхтатди - Daryo\n00:19, 25.07.2021 38759\nТокио—2020. Олимпиаданинг дастлабки кунида 9 нафар ўзбекистонлик спортчи ўз юришини тўхтатди\nТокио—2020 Олимпиадасининг 24 июль кунги мусобақалари ортда қолди. Ўзбекистон делегациясининг қатор аъзолари ушбу кунги баҳсларда иштирок этди.\nКоллаж: «Дарё» | Фото: МОҚ / Getty Images\nЎзбекистонлик спортчилар ичида иштирокни биринчи бўлиб ўқ отиш бўйича терма жамоа вакили Мухтасар Тоҳирова бошлаб берди. 10 метрдан милтиқдан ўқ отиш бўйича Тоҳирова 622.2 балл тўплаб, 32-натижани қайд этди ва бу йўналиш бўйича ўз юришини тўхтатди. Ушбу спорт турида Ўзбекистон шарафини ҳимоя қилаётган ягона спортчи бўлган Тоҳирова кейинги уринишни 50 метр масофада уч ҳолатда ўқ отиш йўналиши ўз омадини синаб кўради.\nСабля йўналишида ҳаракат қилган 19 ёшли ўзбекистонлик спортчи Шерзод Мамутов руминиялик Юлиан Теодосиуга қарши жанг олиб борди ва 11:15 ҳисобида имкониятни бой бериб қўйди. Шпага йўналишида эса Малика Ҳакимова хитойлик Йивен Сунга қарши баҳс юритиб, 10:15 ҳисобида ютқазиб қўйди.\nШу тариқа бу икки спортчи ҳам Олимпиададаги юришини тўхтатди. Ўзбекистонлик қиличбозлардан эса Зайнаб Дайибекова (сабля йўналиши) кейинроқ ўз омадини синаб кўради.\nУшбу спорт турида ўзбекистонликларнинг иштирокини Шаҳноза Юнусова (-69 кг) бошлаб берди. У 1/16 финалда польшалик Каролина Косевскага қарши рингга кўтарилди ва 0:5 ҳисобида мағлуб бўлди.\nСанжар Турсунов (-91 кг) эса кутилмаганда 1/16 финалдаёқ ўз иштирокини якунлади. Жазоирлик Абдулҳафид Беншаблага қарши кечган қийин жангда Турсунов 1:4 ҳисобида мағлуб бўлди.\nБокс бўйича Ўзбекистон вакилларидан икки аёл ва етти нафар эркак спортчи қолди. 25 июль куни уларнинг уч нафари рингга кўтарилади.\nДзюдо ҳам Ўзбекистон учун омадли бошланмади. Шарофиддин Лутфуллаев (-60 кг) 1/8 финалда украиналик Артём Лесиукка қарши кураш олиб борди ва имкониятни бой берди.\nСобир Сафаралиев ва Шаҳбоз Холмирзаев жуфтлиги 2000 метрлик масофани босиб ўтиш учун 6 дақиқа-ю 44.98 сония вақт сарфлади ва 4-ўринни эгаллади. Эндиликда улар 25июль куни ўтиш мусобақасида иштирок этади.\nЎзбекистоннинг биринчи рақамли ракеткачиси Денис Истомин дастлабки босқичда ҳиндистонлик Сумит Нагалга қарши кортга чиқди. Уч сет натижасига кўра Истомин мағлубиятни тан олди — 4:6, 7:6, 4:6.\nМуроджон Холмуродов 234 километр масофада ўтказилган гуруҳ пойгасида 128 нафар пойгачи орасида 64-бўлиб маррага етиб келган. Қайд этиш керак иштирокчиларнинг 85 нафари финиш чизиғига қадар етиб келган, 43 спортчи эса пойгани муддатидан аввал тўхтатган. Шу билан Холмуродов Олимпия ўйинларидаги иштирокини якунлади.\nРасулжон Абдураҳимов кўпкураш баҳсларида саралаш босқичида иштирок этди ва олти хил машқларда умумий ҳисобда 79.064 очко жамғариб, 49-ўринда қайд этилди. Бироқ бу финал йўлланмаси учун етарли бўлмади.\nШу тариқа 24 июль кунги мусобақалардан кейин Ўзбекистон вакилларининг 9 нафари ўз юришини якунлади. Фақат Шаҳбоз Холмирзаев / Собир Сафаралиев жуфтлиги эса (академик эшкак эшиш) медаллар учун имкониятни сақлаб қолди. 25 июль куни Ўзбекистон вакиллари яна 10 та йўналишда ўз чиқишини амалга оширади.\n23:46, 16.11.2021 59625\n22:33, 07.11.2021 53346\n16:50 Бугун 190\n16:36 Бугун 788\n16:18 Бугун 1756\n16:02 Бугун 1675\n12:13, 04.12.2021 103391\n11:54, 04.12.2021 86837\n23:45, 05.12.2021 68480


BBC Uzbek - Mintaqa - Қирғизистонда ҳукумат ва парламент каолицияси тарқаб кетгани оқибати қандай бўлади?\nҚирғизистонда ҳукумат ва парламент каолицияси тарқаб кетгани оқибати қандай бўлади?\nСўнгги янгиланиш 24 август 2012 - 14:54 GMT\nҚирғизистон Президенти ҳукумат истеъфоси ҳақидаги фармонга имзо чекди.\nБош вазир Умумрбек Бабанов раҳбарлиги остидаги ҳукумат парламентдаги аксарият каолиция томонидан тузилганди ва бу каолиция 22 август куни тарқаб кетган.\nЭндиликда янги ҳукумат ташкил этилгунга қадар Бош Вазир ва унинг ўринбосари вақтинча вазифаларини давом эттириб туришлар керакдир.\nПарламентда 50 фоиздан кўпроқ ўринларни эгаллаган янги каолиция тузиш учун конституцияга мувофиқ 15 кун белгиланган.\nҚирғизистон сиёсий ҳаётини охирги йилларда тез-тез чулғаб турувчи тало-тўплар манзарасида бу галги ҳукуматнинг тарқаб кетиши не қадар аҳамиятли ҳодиса ва оқибатлари мамлакат учун қандай бўлиши мумкин?\nСиёсий таҳлилчи Марс Сариевга кўра, бу Қирғизистон сиёсий ҳаётидаги анчайин аҳамиятли ҳодиса ва бурилиш нуқтасидир.\nМарс Сариев: Парламент каолициясининг тарқаб кетиши бошқарувнинг эски тизими ишламаётганалигидан далолат беради. Бу тизим сиёсий қудратни кланлар ва гуруҳлар ўртасида ўзларининг сиёсий таъсирларига пропорционал равишда ўзаро бўлишиб олишга асосланганди. Фикримча, мана шу ҳолат ўтмишга шўнғимоқда ва гуруҳлар ўртасидаги мувозант ўзгарди. Президент Атамбаевнинг ўнгида ҳозирда шундай танлов турибди, ё бу тизимни бузиб ташлаб сиёсий бошқарувга новаторларни олиб келиш, ёда эски тизимнинг сақланиб қолишига йўл қўйиб бериш. Лекин бу ҳолда келгуси ойларда жорий Президент учун хатарли вазият келиб чиқиши мумкиндир.\nБи-би-си: Сиз буни бурилиш нуқтаси ва бошқарув тизимининг ўзгариши эҳтимоли сифатида кўрмоқдасиз, лекин Қирғизистон сиёсий ҳаётида охирги вақтларда бу каби бурилиш нуқталари кўп бўлди, лекин кўп нарса ўзгаргани йўқ, натижа сиз айтаётгандек бўламади?\nМарс Сариев: Мен буни эҳтимоли пайдо бўлган вазият, деб атаган бўлардим. Лекин президент Атамбаев бу эҳтимолдан фойдалана оладими, бунинг учун унда потециал етарлими - савол ана шунда. Унинг сиёсий капитали ҳозирда анча яхши, Россия томонидан қўллови бор, ярим миллиардга тенг қарзлардан кечилган, ГЭСлар бўйича лойиҳалар, Қўзоғистон Президенти сафари натижасида буғдой таъминоти бўйича ижобий ваъдалар - буларнинг ҳаммаси яхши сиёсий асос бермоқда. Ҳозирда Қирғизистонда бошқарувда бўлган собиқ иттифоқ давридаги хўжалик раҳбарлари фаолияти эса мамлакатда кланлар тўқнашувини келтириб чиқармоқда. Ана шу ҳолатни ўзгартириш керак. Менимча Бабанов буни тушунади, лекин у жорий манзарани ўзгартара оладими, янгича қарашдаги раҳбарни келтира оладими, бу ҳам очиқ қолаётган савол. Бизда ҳозирда раҳбар ходимлар асосан бизнес соҳасидан олинмоқда, чунки бошқарув ходимларини тайёрлаш билан ҳеч ким шуғулланмаган. Мамлакат элитаси бу билан қизиқмаганди, уларга бу керак эмасди. Шунинг учун бизнес соҳасидан раҳбарларни олишга тўғри келмоқда. Уларда ҳеч қурса режалаш қобилияти бор, бир маънода муваффақиятли шахслар. Лекин кланлар аро рақобат ҳозирги каби вазиятларни келтириб чиқармоқда. Ҳозирда президент Атамбаев бунинг ҳаммасини бузиши мумкин, ёда яна казо доирлари билан келишувга бориб, Бош Вазир ва парламент раиси каби вазифаларни бўлишиб бериши мумкин. Бу эса яна эски тоз, эски тоғора вазияти бўлади.\nБи-би-си: Демак сиз айтган омиллар назарда тутилса, вазиятнинг ўзгаришига умид кам демак, шундайми?\nМарс Сариев: Ҳа умид кам, лекин барибир бунинг эҳтимоли бор. Чунки бундай бўлмаса яна кланлар манфатидан келиб чиқиб, ресурсларни бўлишиб олиш бошланади, баҳор ойларига бориб эса ҳақиқий инқироз рўй бериши мумкин. Ҳозирда Қирғизистонда озиқ-овқат маҳсулотларига нархлар жуда ошиб кетган, ғалла билан аҳвол ачинарли. Ун ва нон етишмовчилиги юз бериши деярли муқаррар, бу эса аҳолининг катта қисми орасида очлик билан баробар ҳолатни келтириб чиқаради. Ем етишмаслиги туфайли чорвани сўйишларига тўғри келади. Бирон сифатли ўзгариш рўй бермаса баҳор ойларига бориб ўта даҳшатли вазият юз бериши мумкин, Атамбаев буни яхши тушунади менимча.